
PREFAŢA

 

În 1989, lumea întreagă a fost martora unei schimbări politice fundamentale în relaţiile Est-Vest, marcată prin căderea Zidului Berlinului, prin dispariţia din Europa Centrală şi de Est a statelor comuniste cu partid unic, crearea statelor libere şi independente în republicile din fosta Uniune Sovietică, şi prin încheierea divizării Europei. De la înfiinţarea sa, în 1949, şi până la finele perioadei războiului rece, patru decenii mai târziu, Alianţa Atlanticului de Nord avut un rol esential în crearea condiţiilor care au permis această evoluţie. Ca garant al securităţii, libertăţii şi independenţei membrilor săi, ca instrument al menţinerii echilibrului strategic în Europa şi al promovării valorilor democratice, precum şi al apariţiei instituţiilor democratice europene, Alianţa a instaurat stabilitatea, condiţia prealabilă pentru a pune capăt antagonismului dintre Est şi Vest. 

Aceste evenimente de o importanţă extraordinară, precum şi transformarea mediului de securitate au avut repercusiuni profunde asupra Alianţei Atlanticului de Nord. Marcând sfârşitul confruntării politice, ideologice şi militare dintre Est şi Vest, ce a caracterizat anii războiului rece, această evoluţie a permis Aliantei să dea o nouă orientare politicii sale menţinându-şi totodată funcţia esentială, aceea de a asigura securitatea statelor membre şi, în paralel, de a urmării realizarea obiectivului său politic mai vechi, cel de a instaura o pace justă şi durabilă în Europa. 

Încheierea războiului rece nu numai că a deschis o eră nouă, cu semnificaţii de dimensiuni mondiale pentru relaţiile internaţionale, dar a permis Aliantei să opereze, atât importante reduceri ale forţelor sale armate, cât şi modificarea privind capacitatea de pregătire şi desfăşurare a acestora. De asemenea, pentru Organizaţia Tratatului Atlanticului de Nord, această situaţie a generat şi apariţia unor sarcini noi şi amplificarea altora. Ele includ stabilirea unui proces de dialog, de cooperare şi de parteneriat cu ţările Europei Centrale şi de Est şi cu ţările care şi-au căpătat independenţa în urma dizolvării Uniunii Sovietice, precum şi cu alte ţări membre ale Organizaţiei pentru Securitate şi Cooperare în Europa (OSCE)1, crearea unor legături strânse de cooperare între OSCE şi alte instituţii intenaţionale, mai ales cu Organizaţia Naţiunilor Unite, Uniunea Europeană şi Uniunea Europei Occidentale, ca şi crearea unor noi structuri de comandă şi de forţe armate menite să reflecte modificările climatului stategic.

După Declaraţia de la Londra, din iulie 1990, asupra transformării Aliaţei Atlanticului de Nord, Declaraţia de la Roma, din noiembrie 1991, asupra păcii şi cooperării, precum şi publicarea noului Concept strategic al Alianţei, consultările între ţările membre ale NATO au continuat să se concentreze asupra structurii şi organizării viitoare ale Alianţei, în contextul unei schimbări strategice majore, al reducerii resurselor alocate apărării şi al necesităţii de a face faţă unor noi sarcini urgente.

Aceste consultări s-au finalizat prin unele hotărâri cu consecinţe de mare amploare, luate de şefii de stat şi de guvern ai ţărilor din NATO, participanţi la reuniunea la nivel înalt, ţinută, în ianuarie 1994, la Bruxelles. Cu această ocazie a fost reafirmată continuitatea NATO şi ataşamentul său faţă de sarcinile sale fundamentale, prezentându-se, totodată măsurile destinate să transforme structurile şi politica Alianţei pentru a corespunde noilor imperative.

 



1 Cu ocazia reuniunii la nivel înalt de la Budapesta, din decembrie 1994, şefii de stat şi guvern ai ţărilor din CSCE au anuntat că începând cu 1 ianuarie 1995, CSCE se va numi Organizaţia pentru Securitate şi Cooperare în Europa (OSCE). Celelalte referinţe la CSCE din acest volum trebuie să fie considerate ca referinţe la OSCE.

Cei şaisprezece conducători ai ţărilor membre ale NATO au confirmat ataşamentul lor faţă de menţinerea parteneriatului transatlantic sub forma unei Alianţe consacrate intereselor strategice comune, cât şi pentru urmărirea realizării unei securităţi comune, bazate pe stabilitate, libertate, independenţă şi pe principiile democratice. Reuniunea la vârf a mai oferit, totodată, ocazia SUA de a reafirma, prin vocea preşedintelui Clinton, angajamentul lor faţă de Europa.

Dintre toate deciziile luate cu ocazia întâlnirii la vârf de la Bruxelles, cea mai semnificativă a fost invitaţia adresată statelor participante la Consiliul de Cooperare Nord-Atlantic (NACC) şi celorlalte state din OSCE de a se alătura statelor membre ale NATO în cadrul unui Parteneriat pentru Pace. Prin această nouă iniţiativă majoră, NATO şi statele partenere participante se angajează în activităţi concrete de cooperare, destinate să sporească încrederea reciprocă şi să favorizeze eforturile comune de întărire a securităţii. Asemenea măsuri permit statelor participante să-şi consolideze relaţiile cu Alianţa în conformitate cu propiile lor interese şi capacităţi.

Tot la reuniunea la vârf au fost adoptate şi măsuri destinate să facă structurile NATO mai flexibile şi mai apte să răspundă nevoilor actuale, inclusiv prin aplicarea conceptului de Forţe Operative Inter-arme Multinaţionale (CITF). Acest concept prevede că mijloacele militare comune ale NATO să fie puse la dispoziţia unor operaţii mai vaste, spre exemplu contextul identităţii europene de securitate şi apărare, acum pe cale să se structureze. Se mai are în vedere şi întărirea capacităţii Alianţei de a face faţă unor situaţii de criză, cum ar fi conflictul din fosta Iugoslavie, acolo unde, începând cu vara anului 1992, NATO a susţinut eforturile depuse de ONU pentru încetarea conflictului. S-a reafirmat faptul că, în acest context, NATO este gata să dea un ajutor suplimentar.

Printre aspectele importante ce au rezultat din această reuniune la vârf, figurează şi lansarea unor noi iniţiative menite să prevină proliferarea armelor nucleare şi a altor arme de distrugere în masă şi să asigure protecţia împotriva acestora, precum şi hotărârea de a examina măsurile de natură să promoveze dialogul, înţelegerea şi creşterea încrederii între ţările din regiunea mediteraneană.

La reuniunile din mai şi iunie 1994, ca şi la reuniunea ministerială din decembrie 1994, miniştrii Apărării şi miniştrii Afacerilor Externe din tările membre NATO au examinat progresele privind punerea în aplicare a hotărârilor luate de şefii de stat şi de guvern şi au adoptat măsuri suplimentare pentru a susţine continuarea procesului de transformare a Alianţei şi a-i permite să facă legătura dintre sarcinile sale fundamentale şi noile sale misiuni. Atât cât este posibil, această ediţie a manualului ţine cont de impactul recentelor hotărâri asupra organizării şi a structurii NATO 2.

 

CE ESTE NATO ?

Prin Tratatul Atlanticului de Nord, semnat în aprilie 1949, lua fiinţă o Alianţă de tări independente, având ca interes comun menţinerea păcii şi apărarea propriei libertăţi prin solidaritate politică şi un sistem militar de apărare adecvat, conceput spre a descuraja şi, la nevoie, pentru a respinge orice formă de agresiune împotriva lor. Creată în conformitate cu articolul 51 al Cartei Organizaţiei Naţiunilor Unite, care reafirmă dreptul natural la legitimă apărare individuală sau colectivă, Alianţa este o asociere de state suverane, unite în hotărarea lor de a-şi menţine securitatea prin garanţii reciproce şi relaţii stabile cu alte ţări.



2 
Manualul NATO nu este un document oficial NATO şi, în consecinţă, nu reprezintă în mod necesar opinia sau poziţia oficială a guvernelor ţărilor membre asupra tuturor chestiunilor politice abordate (decembrie 1994)

Organizaţia Tratatului Atlanticului de Nord (NATO) este structura care permite realizarea acestor obiective. Este o organizaţie interguvernamentală ale cărei ţări membre îşi păstrează totala suveranitate şi independenţă. Este un forum în cadrul căruia ţările se consultă reciproc: în toate privinţele şi iau hotărâri asupra problemelor politice şi militare ce le afectează securitatea. NATO asigură structurile care facilitează consultanţa şi cooperarea reciprocă în domeniile politic, militar, economic şi ştiinţific, precum şi în alte domenii non-militare.

Obiectivul esenţial al NATO constă în apărarea libertăţii şi securităţii tuturor membrilor săi prin mijloace politice şi militare, conform principiilor Cartei Organizaţiei Naţiunilor Unite. Bazându-se pe valorile comune ale democraţiei, respectarea drepturilor omului şi pe legalitate, Alianţa activează, încă de la crearea sa, pentru instaurarea unei ordini juste, paşnice şi durabile în Europa. Acest obiectiv central al Alianţei rămâne neschimbat. NATO constituie, de asemenea, întruchiparea legăturii transatlantice permanente între securitatea Americii de Nord şi cea a Europei. Este expresia concretă a unui efort colectiv vizând apărarea intereselor comune ale tuturor membrilor săi.

Principiul fundamental de funcţionare a Alianţei este angajamentul comun şi cooperarea reciprocă între statele suverane, pe baza indivizibilităţii securităţii membrilor şi solidaritatea din interiorul Alianţei, cea a cărei solidă eficacitate provine din activitatea de fiecare zi a NATO.

Domeniile politic, militar etc., garantează că nici o ţară aliată nu va fi nevoită să se bazeze doar pe propriile mijloace pentru a răspunde principalelor provocări în domeniul securităţii fără a ştirbi cu nimic dreptul şi datoria pe care o are fiecare dintre membrii săi de a-şi asuma responsabilităţile lor de suveranitate în materie de apărare, Alianţa le permite să-şi realizeze obiectivele esenţiale de securitate naţională printr-un efort colectiv.

Astfel, sentimentul pe care-l au membrii Alianţei, cel de beneficia de un nivel egal de securitate, oricare ar diferenţele conjuncturale sau de potenţial militar, contribuie la realizarea stabilităţii globale în Europa şi la crearea condiţiilor care să favorizeze o mai bună colaborare în ţările membre, între acestea şi terţi. Pe această bază s-a constituit noile structuri comune de securitate, care răspund intereselor unei Europe nedivizate şi libere să-şi îndeplinească pe mai departe destinul său politic, economic, social şi cultural.

SARCINILE FUNDAMENTALE ALE ALIANŢEI

Pentru a-şi realiza politica de securitate, Alianţa foloseşte, cu deosebire următoarele mijloace: menţinerea unui potenţial militar suficient pentru a preveni războiul şi pentru a asigura o apărare eficace, o capacitate globală de a gestiona crize ce pun în cauză securitatea membrilor săi, promovarea activă a dialogului cu alte ţări şi o înţelegere a securităţii europene în termenii cooperării, termen ales pentru a face să avanseze tratativele legate de controlul armamentelor şi cele privind dezarmarea.

Pentru a-şi atinge obiectivul esenţial, Alianţa îndeplineşte următoarele misiuni fundamentale de securitate:

- furnizează o bază indispensabilă stabilităţii climatului de securitate în Europa, fondat pe dezvoltarea instituţiilor democratice şi pe voinţa de a soluţiona diferendele în mod paşnic. Doreşte să creeze un climat în care nici o ţară nu va mai putea să recurgă la intimidare sau represalii împotriva unui stat european, oricare ar fi el, nici să-şi impună hegemonia prin ameninţarea cu folosirea forţei sau prin recurgerea la forţă;

- serveşte aliaţilor, conform dispoziţiilor articolului 4 al Tratatului Atlanticului de Nord, drept forum transatlantic pentru consultanţă asupra oricărei chestiuni ce ar afecta interesele lor vitale, mai ales în cazul apariţiei unor evemmente ce prezintă un risc pentru securitatea lor. Facilitează coordonarea eforturilor în aceste domenii de interes comun;

- oferă mijloace de descurajare şi de apărare împotriva oricărei forme de agresiune vizând teritoriul unui stat membru al NATO;

- păstrează un echilibru strategic în Europa.

Structurile create în cadrul NATO permite ţărilor membre să-şi coordoneze politicile naţionale în vederea îndeplinirii acestor sarcini complementare. Ele mai permit: consultarea şi cooperarea permanentă în domeniile politic şi economic, în alte domenii non-militare, precum şi întocmirea unor planuri pentru apărarea comună; crearea infrastructurii necesare operaţiunilor forţelor armate; organizarea de antrenamente şi exerciţii comune. Toate aceste activităţi se bazează pe o structură complexă, civilă şi militară, a cărei funcţionare este asigurată de serviciile însărcinate cu probleme administrative bugetare şi de planificare, ca şi de agenţiile create de ţările membre ale Alianţei pentru a coordona activitatea în domenii specializate, cum ar fi: comunicaţiile, pentru facilitarea consultării politice, conducerea şi controlul forţelor armate susţinerea logistică necesară acestora.

În capitolele următoare sunt abordate originile Alianţei, progresele înregistrate în vederea atingerii obiectivelor sale, măsurile luate pentru a transforma Alianţa în condiţiile schimbărilor spectaculoase ale contextului politic şi strategic, precum şi mecanismul de cooperare, angajamentele structurale ce permit NATO să-şi îndeplinească misiunile.

ORIGINILE ALIANŢEI

Ţările Europei Occidentale şi aliaţii lor din America de Nord, confruntate în perioada 1945-1949 cu nevoia urgentă de restructurare economică, priveau cu îngrijorare politică şi metodele expansioniste ale URSS.

După ce, conformându-se înţelegerilor realizate în timpul războiului, îşi diminuaseră sistemele de apărare şi demobilizaseră trupe, guvernele occidentale erau tot mai preocupate de faptul că Uniunea Sovietică intenţiona să păstreze neatinsă puterea forţelor sale armate. Pe de altă parte, cunoscute fiind scopurile ideologice declarate ale Partidului comunist sovietic, era evident că apelurile pentru respectarea Cartei Organizaţiei Naţiunilor Unite şi a înţelegerilor internaţionale, încheiate la terminarea războiului, nu puteau garanta suveranitatea şi independenţa ţărilor democratice, confruntate cu ameninţarea unei agresiuni, din exterior, sau cu subversiunea, din interior. Impunerea unor regimuri nedemocratice, represiunea mişcărilor de opoziţie reală, precum şi violarea drepturilor omului, a drepturilor civice şi libertăţilor fundamentale ale omului în multe dintre ţările Europei Centrale şi de Est şi în alte părţi ale lumii, erau tot atâtea elemente ce se adăugau temerilor existente.

O serie de evenimente spectaculoase, petrecute între anii 1947 şi 1949, au precipitat lucrurile. Printre acestea au fost ameninţările directe împotriva suveranităţii Norvegiei, Greciei, Turciei şi a altor ţări din Europa Occidentală, lovitura de stat din iunie 1948 din Cehoslovacia, blocada ilegală a Berlinului, începută în luna aprilie a aceluiaşi an.

Semnarea Tratatului de la Bruxelles, în martie 1948, marca hotărârea a 5 tări ale Europei Occidentale: Belgia, Franţa, Luxemburg, Olanda şi Marea Britanie, de a constitui un sistem comun de apărare şi de a-şi întări relaţiile, astfel încât să poată rezista unor primejdii de natură ideologică, politică şi militară, ce ar fi putut deveni amenintări directe la adresa suveranităţii lor.

Au urmat negocieri cu Statele Unite şi Canada cu scopul de a crea o Alianţă unică a Atlanticului de Nord, fondată pe garanţii de securitate şi angajamente mutuale între Europa şi America de Nord. Danemarca, Islanda, Italia, Norvegia şi Portugalia au fost invitate de puterile semnatare ale Tratatului de la Bruxelles să participe la acest proces. Negocierile s-au finalizat, în aprilie 1949, prin semnarea Tratatului de la Washington, care instituia un sistem de securitate comun, bazat pe un parteneriat între aceste 12 ţări. Grecia şi Turcia au aderat la Tratat în 1952. Republica Federală Germania se alătura Alianţei în 1955, iar Spania devenea şi ea membră a NATO, în 1982.

Alianţa Atlanticului de Nord a fost deci întemeiată pe baza unui Tratat la care statele au aderat în mod liber, după dezbatere publică şi ratificare de către parlamentele naţionale. Tratatul afirmă drepturile acestor state, precum şi obligaţiile lor internaţionale conform Cartei Organizaţiei Naţiunilor Unite. Ţările membre se angajează să împartă atât riscurile şi responsabilităţile, cât şi avantajele ce decurg din securitatea colectivă, şi să nu încheie nici o înţelegere internaţională care să fie incompatibilă cu Tratatul.

NATO, AZI

Căderea Zidului Berlinului în noiembrie 1989, reunificarea Germaniei în octombrie 1990, dezintegrarea Uniunii Sovietice în decembrie 1991 şi schimbările spectaculoase survenite în Europa Centrală şi de Est au marcat sfârşitul războiului rece. După acele momente, care au modificat situaţia politică din Europa, s-au schimbat fundamental şi imperativele de securitate ale membrilor Alianţei. Cu toate acestea, evenimentele ulterioare au dovedit şi pericolele şi ameninţările la adresa păcii şi stabilităţii ce se menţin în urma hotărârilor luate de către şefii de stat şi de guvem ai ţărilor membre NATO în cadrul reuniunilor la vârf de la Londra (iulie 1990), Roma (noiembrie 1991) şi Bruxelles (ianuarie 1994), Alianţa Atlanticului de Nord a adoptat strategia sa globală, în raport cu schimbările produse în contextul strategic şi politic. În mod deosebit, atenţia s-a concentrat asupra necesităţii de a întări rolul politic al Alianţei şi asupra contribuţiei pe care o poate aduce, în cooperare cu alte instituţii, la edificarea securităţii şi stabilităţii de care depinde viitorul Europei.

Conceptul strategic, adoptat în 1991 la Roma, de către şefii de stat şi de guvem, propune o viziune largă asupra securităţii, bazată pe dialog, cooperare şi pe menţinerea unui potenţial de apărare colectivă. Conceptul integrează, într-un ansanblu coerent, aspectele politice şi militare ale doctrinei NATO în materie de securitate, cooperarea cu noii parteneri din Europa Centrală şi de Est devenind un punct de sine stătător în strategia Alianţei. Acest concept are în vedere o mai mică dependenţă faţă de armele nucleare şi efectuarea unor schimbări esenţiale la nivelul forţelor armate integrate ale NATO, incluzând reduceri substanţiale sub raport numeric, al nivelului de pregătire, propune ameliorări în privinţa mobilităţii, flexibilităţii şi capacităţii lor de adaptare la diferite situaţii precum şi utilizarea mai largă a forţelor multinaţionale. Au mai fost luate măsuri pentru fluidizarea structurii militare de comandă a NATO şi pentru adaptarea aranjamentelor şi procedurilor Alianţei în ce priveşte planificarea apărării în funcţie de evoluţia climatului de securitate în întreaga Europă şi de cerinţele viitoare în materie de gestionare a crizelor şi menţinere a păcii.

Cu ocazia reniunii la vârf de la Roma, şefii de stat şi guvern din ţările membre NATO au dat publicităţii şi importanta Declaraţie asupra păcii şi cooperării, precizând contextul în care trebuia să se înscrie Conceptul strategic al Alianţei în această Declaraţie, ei defineau misiunile şi orientările viitoare ale NATO în raport, pe de o parte, cu ansamblul instituţiilor active în domeniul securităţii viitoare a Europei şi, pe de altă parte, cu dezvoltarea parteneriatului şi a cooperării cu ţările din Europa Centrală şi de Est. De asemenea, se reafirmă hotărârea ţărilor membre ale Alianţei de a întări rolul Conferinţei asupra Securităţii şi Cooperării în Europa, avansând totodată propuneri specifice în acest sens, reamintind consensul existent între ţările aliate asupra dezvoltării identităţii europene de securitate şi apărare. Ei subliniau sprijinul pe care Alianţa îl oferă măsurilor reformatoare luate de ţările din Europa Centrală şi de Est; le propuneau un ajutor concret pentru a depăşi etapa dificilă a tranziţiei, le invitau să participe la reuniunile organismelor de profil ale Alianţei, oferindu-le posibilitatea de a profita de experienţa şi competenţa Alianţei în materie de consultare şi cooperare politică, militară, economică şi ştiinţifică creând un Consiliu de Cooperare Nord-Atlantic (NACC) însărcinat să urmărească evoluţia viitoare a parteneriatului. În Declaraţia de
la Roma, se efectua şi bilanţul realizărilor, examinându-se totodată, căile specifice deschise în domeniul controlului armamentelor, subliniind că Alianţa aderă la o viziune globală asupra securităţii, ţinând cont de problemele mai vaste care pot afecta interesele sale în acest domeniu.

După publicarea Declaraţiei de la Roma, au mai fost luate şi alte măsuri cu prilejul reuniunilor miniştrilor Afacerilor Externe şi ai Apărării şi la sesiunea permanentă a Consiliului Atlanticului de Nord, toate cu scopul de a continua adaptarea şi transformarea Alianţei.

Trei sunt domeniile de activitate care merită o atenţie deosebită: cadrul politic instituţional creat pentru a favoriza aprofundarea relaţiilor între NATO şi partenerii de cooperare din Europa Centrală şi de Est, dezvoltarea cooperării în sectorul apărării şi în domeniul militar şi rolul NATO în gestionarea crizelor şi în menţinerea păcii. În primul rând, evenimentul cel mai important survenit în acest context instituţional a fost reuniunea inaugurală, din 2 decembrie 1991, a Consiliului de Cooperare Nord-Atlantic cu participarea miniştrilor Afacerilor Externe, sau reprezentanţilor ţărilor NATO, şi a 6 ţări din Europa Central şi de Est, precum şi a 3 ţări baltice. Rolul NACC este acela de a facilita cooperarea între toate ţările, la orice nivel, privind securitatea şi chestiunile legate de acest domeniu, de a supraveghea procesul de dezvoltare a unor legături instituţionale mai strânse, precum şi a unor legături neoficiale între ele. Cele 11 state succesoare ale Uniunii Sovietice, care formează acum Comunitatea Statelor Independente (CSI), s-au alăturat acestui proces în martie 1992. Li s-au adăugat Georgia şi Albania, în aprilie şi respectiv iunie 1992, astfel încât, în 1993, existau 22 de parteneri de cooperare, membri ai NACC. Cooperarea în cadrul acestui organism a fost începută pe baza programelor de lucru stabilite iniţial pe un an. Începând cu 1995, acestea sunt elaborate pe doi ani.

Procesul ulterior de consultare şi cooperare din cadrul NACC s-a concentrat asupra unor subiecte foarte diverse dar în mod deosebit, a avut în vedere problemele politice şi de securitate: menţinerea păcii, definirea la nivel conceptual a controlului armamentelor şi a dezarmării, planificarea apărării şi probleme militare, conceptele democratice asupra relaţiilor între civili şi militari, conversia producţiei industriilor de apărare în scopuri civile, cheltuielile şi bugetele pentru apărare, cooperarea ştiinţifică şi problemele de mediu legate de domeniul apărării, difuzarea de informaţii despre NATO în ţările partenere, planificarea politică şi controlul traficului aerian civil şi militar. În al doilea rând, în ce priveşte domeniul apărării şi cel militar, miniştrii Apărării din ţările membre NATO s-au întâlnit pentru prima oară cu omologii lor din ţările partenere în ziua de 1 aprilie 1992, pentru a examina modalităţile de aprofundare a dialogului şi de promovare a cooperării în domenii ţinând de competenţele lor specifice. Pe de altă parte, pe 10 aprilie 1992, Comitetul Militar a ţinut prima sa sesiune în sistem de cooperare; întâlnirile cu reprezentanţii ţărilor partenere la aceste două forumuri au avut loc, de atunci, la intervale regulate. În paralel, s-a procedat la intensificarea contactelor şi a cooperării cu caracter bilateral între Ministerele Apărării, precum şi la alte niveluri militare. În sfârşit, pe fundalul crizelor din zona fostei lugoslavii, cât şi din alte părţi, o atenţie sporită a fost acordată şi rolului pe care NATO l-ar putea avea în materie de gestionare a crizelor şi de menţinere a păcii, şi mai ales sprijinului pe care Organizţia l-ar putea acorda activităţilor de menţinere a păcii pe care ONU le desfăşoară în fosta Iugoslavie. Principalele iniţiative ale NATO în acest domeniu sunt descrise în Capitolul 1 (vezi “Rolul NATO în menţinerea păcii”).

În 1992 şi 1993, iniţiativele Alianţei din precedenţii trei ani au fost consolidate şi dezvoltate de către ţările din NATO adesea în coordonare cu membrii NACC şi cu alte state cu care fuseseră stabilite dialogul şi cooperarea.

O nouă reuniune la nivel înalt a şefilor de stat şi de guvem din ţările membre NATO a avut loc la Bruxelles, în ianuarie 1994. Ei au confirmat faptul că Alianţa Atlanticului de Nord şi-a dovedit forţa şi că ea rămâne indispensabilă reînnoindu-şi ataşamentul la un parteneriat transatlantic puternic între America de Nord şi o Europă ce-şi construieşte o politică externă şi de securitate pentru a avea o responsabilitate sporită în probleme de apărare. Ei au reafirmat valabilitatea funcţiilor principale ale Alianţei şi şi-au exprimat sprijinul deplin pentru edificarea unei identităţi europene de securitate şi apărare.

Au mai fost adoptate şi alte decizii de mare importanţă printre care măsuri privind continua adaptare a structurilor politice şi militare ale Alianţei, de natură să reflecte atât ansamblul misiunilor sale, cât şi apariţia unei identităţi europene de securitate şi apărare, cum ar fi conceptul de forţe multinaţionale de intervenţie combinată, reafirmarea faptului că Alianţa rămâne deschisă pentru celelalte ţări europene, lansarea iniţiativei Parteneriatului pentru Pace (PFP), adoptarea măsurilor vizând intensificarea eforturilor Alianţei pentru a împiedica proliferarea armelor de distrugere în masă şi a vectorilor acestora, examinarea măsurilor destinate să promoveze securitatea în regiunea mediteraneană.

În capitolele următoare vor fi descrise implicaţiile proprii fiecăreia dintre aceste hotărâri, precum şi punerea lor ulterioară în practică.

Cu ocazia reuniunii ţinute la Istanbul, în iunie 1994, apoi la aceea a Consiliului Atlanticului de Nord, ce a avut loc la Bruxelles, pe 1 decembrie 1994, miniştrii Afacerilor Externe au luat notă de progresele înregistrate în aplicarea hotărârilor Reuniunii la vârf din ianuarie 1994 privind Parteneriatul pentru Pace, susţinerea dezvoltării identităţii europene de securitate şi apărare ca şi cea a Uniunii Europei Occidentale, dezvoltarea conceptului de forţe operative multinaţionale interarme, atitudinea NATO faţă de problemele proliferării armelor nucleare şi asupra zonei mediteraneene.

A fost luat în discuţie şi rolul esenţial pe care continuă să-l joace în întărirea stabilităţii şi securităţii în Europa, subliniindu-se faptul că NATO a fost întotdeauna o comunitate politică de ţări decise să promoveze valori comune şi să apere aceleaşi interese. Alături de capacităţile sale de apărare, aceasta constituie baza cu care Alianţa poate contribui la stabilitatea şi cooperarea în întreaga Europă. Menţinerea unui puternic parteneriat transatlantic şi a unei prezenţe substanţiale a forţelor americane în Europa este fundamentală nu numai pentru a garanta funcţiile esenţiale ale Alianţei, ci şi pentru a-i permite să contribuie, în mod eficient, la securitatea europeană. Ţările membre NATO sunt hotărâte să continue procesul de adaptare a Alianţei, în cadrul unei abordări globale a edificării stabilităţii politice, militare şi economice pentru toate ţările europene. Miniştrii Afacerilor Externe au subliniat că vor continua consultări strânse şi transparente cu toţi partenerii lor asupra evoluţiei arhitecturii de securitate în Europa.

Referindu-se la declaraţia şefilor de stat şi guvern, conform căreia Alianţa rămâne deschisă altor state europene în măsură să promoveze principiile Tratatului şi să contribuie la securitatea din zona Atlanticului de Nord, miniştrii Afacerilor Externe au mai evocat şi problema lărgirii Alianţei. În comunicatul final, ei au arătat că extinderea Alianţei, atunci când se va produce, se va înscrie în cadrul unei largi arhitecturi europene de securitate, bazată pe o adevărată cooperare pan-europeană. Va fi un proces paralel şi complementar cu extinderea Uniunii Europene, care, la rândul său, va contribui şi el, într-un mod semnificativ, la extinderea securităţii şi stabilităţii spre noile democraţii din Est.

Miniştrii şi-au anunţat hotărârea de a iniţia, în cadru Alianţei, o analiză pentru a stabili modul în care NATO se va extinde, principiile care trebuie să ghideze acest proces şi implicaţiile statutului de membru. Ei au dat instrucţiuni Consiliului în sesiune permanentă ca, după obţinerea avizului autorităţilor militare, să procedeze la un studiu detaliat şi să examineze, îndeosebi, în ce mod Parteneriatul pentru Pace poate contribui, practic, la acest proces. Miniştrii Afacerilor Externe au anunţat că rezultatele deliberărilor Consiliului vor fi prezentate partenerilor interesaţi înaintea viitoarei reuniuni ministeriale de la Bruxelles.

Cu ocazia reuniunii din decembrie 1994, miniştrii Apărării din ţările membre au invitat pe reprezentanţii permanenţi să examineze, împreună cu autorităţile militare ale NATO, şi implicaţiile pe care acest proces le va avea în raport cu actualele hotărâri privind apărarea colectivă şi structurile militare.

Aliaţii au fost de acord că era prematur să fie discutat calendarul extinderii NATO sau să se hotărască ce ţări vor fi invitate să devină membre ale Alianţei. Ei au convenit asupra faptului că extinderea ar trebui să contribuie la întărirea eficacităţii Alianţei, la stabilitatea şi la securitatea întregii regiuni euro-atlantice şi să favorizeze realizarea obiectivului său de menţinere a unei Europe nedivizate. Operaţiunea de extindere ar trebui să fie făcută într-un mod care să nu afecteze capacitatea Alianţei de a-şi îndeplini funcţiile esenţiale de apărare comună, de a întreprinde misiuni de menţinere a păcii, cât şi alte misiuni noi, în acord cu principiile şi obiectivele Tratatului de la Washington. În acest context, ei au reamintit Preambulul Tratatului de la Washington (vezi Anexa VIII).

Consiliul a declarat că toţi noii membri ai NATO vor fi membri de drept ai Alianţei, bucurându-se de toate drepturile şi asumându-şi toate obligaţiile pe care le implică acest statut, adăugând că atunci când extinderea NATO va avea loc, hotărarea va fi luată în urma studierii fiecărui caz în parte, unele tări putând fi acceptate înaintea altora. Aliaţii şi-au reafirmat voinţa de a întări structurile de cooperare care să se poată extinde asupra ţărilor de pe întreg continentul european, notând faptul că lărgirea NATO trebuie, înţeleasă şi din acest context. Iată de ce şi-au exprimat dorinţa de a aprofunda şi mai mult dialogul şi de a consolida relaţiile cu fiecare dintre partenerii NATO. În sfârşit, ei au declarat că, abia fiind depăşit momentul divizării Europei, ei nu doresc să asiste la apariţia unor noi linii de demarcaţie, şi vor acţiona pentru a intensifica relaţiile între NATO şi partenerii săi, în spiritul transparenţei şi al egalităţii. Nu va fi nicidecum afectat dreptul NATO de a adopta propriile sale hotărâri, pe propria răspundere având consensul membrilor săi.

 

CAPITOLUL I

TRANSFORMAREA ALIANŢEI

FUNDAMENTELE NOULUI CONTEXT AL SECURITĂŢII ÎN EUROPA

 

Ziua de 4 aprilie 1989, cea care a marcat împlinirea a 40 de ani de la semnarea Tratatului Atlanticului de Nord, a coincis cu începutul unei perioade de schimbări profunde în relaţiile Est-Vest şi în cele pe plan internaţional, aducând o transformare radicală a contextului de securitate european. Alianţa Atlanticului de Nord a jucat un rol fundamental în crearea condiţiilor ce permit schimbarea pe care o vom descrie în cele ce urmează. Prin fundamentarea apărării colective şi a securităţii ţărilor sale membre şi prin păstrarea unui echilibru strategic în Europa pe toată perioada războiului rece, Alianţa a reuşit să le salvgardeze libertatea şi independenţa. Ea continuă să-şi exercite funcţiile esenţiale asumându-şi acum misiuni noi, pe baza aceloraşi principii, care au stat la baza creării sale, respectiv promovarea stabilităţii, pornind de la valorile democratice comune, respectul drepturilor omului şi realizarea ordinii de drept în Europa.

În capitolele următoare sunt prezentate originile şi cursul evenimentelor recente, progresele înregistrate în realizarea unui mare număr dintre obiectivele tradiţionale ale Alianţei principalele probleme de care trebuie să ţină seama ţările membre şi partenerele lor, adaptându-şi politicile şi instituţiile pentru a putea face faţă noilor provocări cu care se confruntă în prezent.

Schimbările profunde ce au transformat harta politică Europei îşi au sursa într-o serie de evenimente produse în anii şaizeci şi şaptezeci şi ale căror urmări aveau să se dovedească deosebit de importante. Merită a fi citate îndeosebi trei din aceste evenimente, cu faţete multiple: adoptarea de către Alianţă, în decembrie 1967, a doctrinei Harmel, bazată pe politici paralele de menţinere a unei apărări adecvate şi de diminuare a tensiunilor Est-Vest, apoi adoptarea de către guvernul Republicii Federale Germania, în 1969, a conceptului de “Ostpolitik” al cancelarului Willy Brandt, ăn scopul de a îmbunătăţi relaţiile cu ţările Europei de Est şi cu Uniunea Sovietică în limitele impuse de politica internă şi de cea externă a ţărilor respective şi, în sfârşit, semnarea în august 1975, la Helsinki, a Actului Final al OSCE, prin care au fost stabilite noi norme pentru abordarea problemei drepturilor omului şi au fost convenite măsuri destinate să mărească încrederea reciprocă între Est şi Vest.

Cursul relaţiilor Est-Vest a fost schimbat şi de o serie de noi evenimente la fel de importante petrecute în anii optzeci. În acest sens, trebuie să menţionăm desfăşurarea de către NATO a unor forţe nucleare cu rază medie de acţiune pe teritoriul european, după dubla hotărare din decembrie 1979 asupra modernizării forţelor nucleare şi controlului armamentelor, semnarea, ca urmare a acestei hotărâri, a Tratatului de la Washington din decembrie 1987, care a dus la eliminarea totală a sistemelor de rachete nucleare cu rază medie de acţiune cu bază terestră ale Statelor Unite şi Uniunii Sovietice, apariţia primelor semne de schimbare în Europa de Est prin formarea şi recunoaşterea, în august 1990, cu toate rezervele manifestate ulterior, a sindicatului liber polonez “Solidaritatea”, consecinţele invadării Afghanistanului de către Uniunea Sovietică în februarie 1979, retragerea forţelor sovietice în februarie 1999 şi numirea lui Mihail Gorbaciov, în martie 1985, în postul de Secretar General al Partidului Comunist al Uniunii Sovietice.

În martie 1989, cele 23 de ţări membre ale NATO şi ale Organizaţiei Tratatului de la Varşovia au început la Viena, în cadrul CSCE, noi negocieri promiţătoare asupra controlului armamentelor, negocieri care urmăreau reducerea Forţelor Armate Convenţionale din Europa (CFE).

Deosebit de semnificativă în acest context a fost reuniunea ţinută la Bruxelles, la sfârşitul lunii mai 1989. Au fost publicate atunci două documente majore asupra politicii Alianţei. Primul era o Declaraţie care, cu prilejul celei de-a 40-a aniversări, expunea obiectivele şi principiile care vor ghida acţiunea Aliaţilor în cel de-al cincilea deceniu de acţiune comună. Al doilea document enunţa un concept global de control al armamentelor şi privind dezarmarea.

Declaraţia adoptată cu acest prilej conţinea numeroase puncte deosebit de importante. Lua act de schimbările care, aveau loc în Uniunea Sovietică şi în celelalte ţări din Europa de Est şi schiţa poziţia Alianţei faţă de abolirea divizării Europei şi faţă de stabilirea unei ordini europene juste şi paşnice. Era reafirmată necesitatea de a se dispune în continuare de forţe de disuasiune credibile şi eficace, precum şi de o apărare adecvată şi saluta initiaţiva preşedintelui Bush în domeniul controlului armamentelor, care preconiza o accelerare a negocierilor CFE de la Viena (privind armele convenţionale în Europa) şi reduceri semnificative privind categorii suplimentare ale forţelor convenţionale, precum şi efectivelor militare americane şi sovietice staţionate în străinătate. Declaraţia expunea un vast program de dezvoltare a cooperării Est-Vest în diverse domenii, de căutare de soluţii pentru marile probleme mondiale, de misuni adecvate în vederea realizării obiectivelor pe termen lung ale Alianţei.

În lunile următoare au apărut alte elemente de primă importanţă pentru întreg continentul european şi pentru ansamblul relaţiilor internaţionale. Spre sfârşitul anului 1981 şi în primele săptămâni din 1990, au fost făcute progrese substanţiale în sensul reformei sistemelor politice şi economice din Polonia şi Ungaria, în timp ce Republica Democrată Germană, Bulgaria, Cehoslovacia şi, după eforturi îndelungate, România, anunţau o evoluţie spre libertate şi democraţie ce mergea mult mai departe decât previziunile pe termen scurt ce fuseseră elaborate. 

Speranţa nutrită timp de peste patruzeci de ani - sfârşitul divizării Europei şi, în acelaşi timp, a celei a Germaniei - a devenit realitate o dată cu căderea Zidului Berlinului, în noiembrie 1989. Ţările membre ale Alianţei au văzut în acest eveniment, dincolo de caracterul său pur simbolic, o etapă a unui vast proces, care avea să ducă la apariţia unei Europe libere şi unite. Desigur, acest proces era încă departe de a fi complet se lovea de multe piedici şi comporta multe incertudini dar, cu toate acestea, urmărea un progres rapid şi spectaculos. Au fost organizate sau prevăzute alegeri libere în cea mai mare parte dintre ţările din Europa Centrală şi de Est, au fost depăşite divizările de odinioară, au fost demontate instalaţiile de pe frontieră, simbolul unei politici de tip represiv şi, doar după un an, la 3 octombrie 1990, avea loc unirea celor două state germane, cu sprijinul comunităţii internaţionale şi cu asentimentul guvemului sovietic, pe baza unui tratat internaţional şi prin opţiunea democratică a poporului german.

Reformele începute şi perspectiva continuării lor au dus la importante schimbări pozitive în relaţiile ţărilor din Europa Centrală şi de Est cu comunitatea internaţională, permiţând deschiderea unui nou şi mai bogat dialog Est-Vest, ce oferea nu teama de confruntare, ci speranţe reale, precum şi propuneri practice de colaborare, în locul disputelor polemice şi a imobilismului caracteristice epocii războiului rece.

Asemenea schimbări nu s-au produs fară dificultăţi şi, aşa cum au demonstrat-o evenimentele din Uniunea Sovietică şi din alte regiuni ale Europei Centrale şi de Est, au creat noi preocupări privind stabilitatea şi securitatea. Reformele îndrăzneţe introduse în Uniunea Sovietică au produs griji noi, precum şi probleme interne grave. Pe de altă parte, marasmul economic ce a cuprins multe dintre ţările Europei Centrale şi de Est, rezultat din dificultăţile majore prin care trec pentru a realiza tranziţia de la un regim autoritar şi o economie centralizată, la o democraţie pluralistă şi la economia de piaţă, au făcut ca orice previziune politică să devină total aleatorie şi susceptibilă de reevaluări permanente.

În tot acest timp, NATO a continuat să aibă un rol cheie, prin furnizarea unui cadru de consultări şi de coordonare pentru membrii săi, în privinţa măsurilor de reducere a riscului unor crize de natură să afecteze interesele lor comune în materie de securitate. Alianţa şi-a continuat eforturile în vederea dispariţiei dezechilibrelor în domeniul militar, pentru asigurarea unei mai mari transparenţe şi pentru creşterea încrederii, graţie unor acorduri radicale, dar echilibrate şi verificabile pentru controlul armamentelor, unor convenţii de verificare şi stabilirii de contacte sporite la toate nivelurile.

Cu prilejul reuniunii la vârf ce a avut loc la Londra, în iulie 1990, şefii de stat şi de guvern au anunţat, în cea mai importantă declaraţie publicată de NATO de la crearea sa, că urmau să fie luate măsuri capitale în vederea transformării Alianţei în funcţie de noul context de securitate şi pentru încheierea confruntării Est-Vest. Ei au propus guvernelor Uniunii Sovietice şi celor din ţările Europei Centrale şi de Est stabilirea unor legături diplomatice normale cu NATO şi să acţioneze în sensul instaurării unui nou tip de relaţii, bază pe cooperare. Această Declaraţie era deja în pregătire cu luni înainte, atunci când, reuniţi în Scoţia, miniştrii Afacerilor Externe din ţările NATO au luat excepţionala hotărâre de a lansa mesajul de la Turnberry, ofertă de prietenie şi cooperare adresată Uniunii Sovietice şi tuturor celorlalte ţări din Europa. Acceptarea de către preşedintele Gorbaciov, în iulie 1990, a participării Germaniei unificate la Alianţa Atlanticului de Nord era legată, în mod expres, de natura pozitivă a acestui mesaj, precum şi de propunerile şi angajamentele concrete adoptate la Londra de guvernele Alianţei.

Declaraţia, de la Londra urmărea creşterea cooperării în modalităţi foarte diverse. Conducătorii şi reprezentanţii ţărilor din Europa Centrală şi de Est au fost invitaţi la sediul NATO din Bruxelles. Au fost organizate foarte multe asemenea vizite, precum şi întâlniri regulate la nivel diplomatic.

Afară de aceasta, Secretarul General al NATO a fost la Moscova imediat după întâlnirea la nivel înalt de la Londra pentru a prezenta conducerii sovietice propunerile conţinute în Declaraţie şi a-i transmite hotărârea Alianţei de a folosi în mod constructiv noile posibilităţi ce se deschideau pe plan politic.

O declaraţie comună conţinând un pact de neagresiune a fost semnat la Paris, în acelaşi timp cu Tratatul asupra forţelor armate convenţionale în Europa, şi în paralel cu publicarea, de către toate statele membre a CSCE, a Cartei de la Paris pentru o nouă Europă. Oficial, se marca astfel sfârşitul erei de confruntare şi se reafirmă hotărarea părţilor semnatare de a se abţine la recurgerea cu forţa sau ameninţarea cu forţa împotriva integrităţii teritoriale sau a independenţei politice a vreunui stat, conform scopurilor şi principiilor Cartei Organizaţiei Naţiunilor Unite şi ale Actului final de la Helsinki. Toate celelalte state participante la CSCE au fost invitate să semneze acest angajament. S-au înregistrat progrese pe calea încheierii Acordului “Cer deschis”, permiţând survolarea teritoriului naţional pe bază de reciprocitate, pentru a spori astfel încrederea şi transparenţa la nivelul activităţilor militare. Noi convorbiri au fost iniţiate în vederea completării Tratatului asupra reducerii forţelor convenţionale de la Atlantic la Urali, prin includerea măsurilor ce limitează efectivele în Europa. S-a convenit asupra intensificării procesului CSCE şi fixării unor noi norme pentru instaurarea şi dezvoltarea societăţilor libere. Au fost luate măsuri pentru a permite ca acest proces, care s-a dovedit a fi atât de util intgrării încrederii reciproce, să devină mai instituţionalizat şi să servească astfel drept cadru al unui dialog politic mai 1arg, într-o Europă mai unită. Pe plan intem, NATO a procedat la o reanaliză aprofundată a strategiei sale pentru a o adapta noilor condiţii.

În ciuda caracterului pozitiv al multora dintre aceste evoluţii, noi pericole la adresa stabilităţii pot apărea în orice clipă, aşa cum ne-a demonstrat-o invazia Kuweitului de către Irak, pe 2 august 1990, şi evenimentele ce au urmat în regiunea Golfului. De la începutul acelei crize, ţările din NATO au folosit intensiv mecanismele de consultare politică ale Alianţei. Ele au jucat un rol de prim ordin în susţinerea acţiunii conduse de Organizaţia Naţiunilor Unite pentru a se ajunge la o soluţie diplomatică şi şi-au reafirmat hotărârea de a activa apărarea colectivă prevăzută de articolul 5 al Tratatului Atlanticului de Nord, în cazul în care s-ar fi făcut simţită o ameninţare externă la adresa Turciei, ca urmare a situaţiei din Golf. Elemente ale Forţei mobile aliate a NATO au fost trimise în Turcia spre a demonstra această intenţie.

Reacţia de împotrivire unanimă şi hotărâtă a comunităţii internaţionale faţă de acţiunile Irakului a furnizat o dovadă de netăgăduit a transformării care avusese loc în cadrul relaţiilor dintre Uniunea Sovietică şi ţările occidentale. Au devenit limpezi efectele benefice ale ameliorării contactelor şi ale dezvoltării cooperării. Pericolele inerente crizei din Golf au întărit hotărarea Alianţei de a dezvolta şi ridica nivelul cooperării cu ţările din Europa Centrală şi de Est, şi cu alte ţări, conform obiectivelor fixate de către şefii de stat şi de guvern în Declaraţia de la Londra.

Această hotărâre a fost şi mai mult întărită de evenimentele din 1991, cu deosebire de represiunea exercitată de guvemul sovietic faţă de aspiraţiile statelor baltice, înaintea recunoaşterii dreptului lor la independenţă, urmată de deteliorarea situaţiei şi începerea ostilităţilor din lugoslavia, care au dus la dezmembrarea Federaţiei, în sfârşit, de tentativa de lovitură de stat din Uniunea Sovietică din luna august. 

În acelaşi timp, anul 1991 a fost marcat de multiplicarea vizitelor şi a contactelor diplomatice între NATO şi ţările din Europa centrală şi de Est, în conformitate cu deciziile luate la Londra de către şefii de stat şi de guvem din ţările membre NATO. Publicarea Declaraţiei de la Roma, în noiembrie 1991, a pus bazele instituţionalizării acestor relaţii. O consecinţă directă a constituit-o crearea, în decembrie, a Consiliului de Cooperare Nord-Atlantic, cel care avea să reunească înăuntrul aceluiaşi organism ţările membre ale NATO şi, într-o primă etapă, ţările Europei Centrale şi de Est. În martie 1992, participarea la Consiliul de Cooperare Nord-Atlantic a fost lărgită în scopul de a include pe toţi membrii Comunităţii Statelor Independente şi, în luna iunie a aceluiaşi an, Georgia şi Albania au aderat şi ele la NACC.

În continuare, urmează o descriere mai detaliată a Consiliului de Cooperare Nord-Atlantic. Sesiunea sa inaugurală a avut loc pe 20 decembrie 1991, chiar în momentul în care Uniunea Sovietică înceta să mai existe. Unsprezece dintre fostele sale republici au devenit membre ale noii Comunităţi a Statelor Independente, intrând într-o perioadă de profundă transformare economică şi politică. S-au înregistrat manifestări violente şi s-au făcut simţite grave tensiuni interstatale în Nagomo-Karabah, în Moldova, în Georgia şi în alte zone. Degradarea situaţiei, recurgerea neîncetată la forţă şi creşterea pierderilor de vieţi omeneşti pe teritoriul fostei Iugoslavii au constituit subiecte importante de preocupare şi au întunecat perspectiva unei evoluţii paşnice spre un nou context de securitate în Europa. Consiliul Atlanticului de Nord şi Consiliul de Cooperare Nord-Atlantic au încercat să susţină eforturile întreprinse de alte instanţe pentru restabilirea păcii şi să facă uz de propria lor influenţă faţă de părţile implicate. 

În aceeaşi perioadă, studiile asupra măsurilor destinate să întărească rolul OSCE în creşterea stabilităţii şi dezvoltării democraţiei în Europa, inclusiv propunerile formulate în Declaraţia pe care Alianţa a publicat-o la Roma, s-au finalizat prin semnarea Documentului de la Helsinki, în cadrul reuniunii la vârf a CSCE din iulie 1992, de la Helsinki. Acest document conţine, în primul rând, o expunere detaliată asupra noilor iniţiative vizând crearea unui forum al CSCE pentru cooperare în domeniul securităţii şi posibilitatea demarării unor acţiuni de menţinere a păcii, două idei sprijinite fără rezerve de către Consiliul Atlanticului de Nord şi de Consiliul de Cooperare Nord-Atlantic.

La reuniunea la vârf de la Roma, din noiembrie 1991, Alianţa a mai dat publicităţii şi noul său Concept strategic. Axat pe o apreciere mai largă a problemelor de securitate, acest document expune principiile şi analizele ce determină viitorul rol al Alianţei şi transformarea structurilor sale, pentru a-i permite să îndeplinească misiuni proprii şi de a-şi juca pe deplin rolul, în cooperare cu alte organizaţii internaţionale, în sistemul de securitate al Europei de mâine.

În capitolele următoare sunt schiţate principalele elemente ale Declaraţiei de la Roma şi orientările majore definite din conţinutul Conceptului strategic.

 

O VIZIUNE GLOBALĂ ASUPRA ARHITECTURII DE SECURITATE

În Declaraţia de la Roma, baza instituţională a viitoarei orientări a securităţii europene porneşte de la constatarea că nici o organizaţie nu va putea face faţă de una singură provocărilor noii Europe. Aceasta necesită un ansamblu de instituţii complementare, reunind ţările din Europa şi din America de Nord în structuri interdependente, în cadrul cărora să se completeze reciproc. Iată de ce Alianţa militează pentru instaurarea unei noi arhitecturi europene de securitate care să faciliteze acest obiectiv, conducând la complementaritatea rolurilor NATO, CSCE, Uniunii Europene, Uniunii Europei Occidentale şi Consiliului Europei. Un rol important îl pot avea şi alte forumuri de cooperare regionale, dar dacă se doreşte evitarea instabilităţii şi a divizărilor pe care le-ar putea genera, spre exemplu, disparităţile economice sau naţionalismul violent, trebuie să fie asigurată o interacţiune eficientă între aceste elemente diverse.

Alianţa Atlanticului de Nord şi iniţiativele sale în cadrul Consiliului de Cooperare Nord-Atlantic sunt esenţiale în acest sens. Alianţa însăşi constituie mijlocul indispensabil de consultare între ţările membre şi este cadrul în care acestea pot lua decizii legate de angajamentele asumate în materie de securitate şi apărare în termenii Tratatului Atlanticului de Nord. Cu toate acestea, pe măsură ce noua arhitectură de securitate a Europei prinde contur, Alianţa elaborează, împreună cu alte instituţii interesate, dispoziţii practice în vederea asigurării transparnţei şi complementarităţii care trebuie să existe între ele. Aceasta presupune în afară de adoptarea, de o parte şi de alta, a unor aranjamente permiţând participarea şi reprezentarea în cadrul reuniunilor specializate, stabilirea unor contacte mai strânse şi schimbul de informaţii şi documentare chiar între aceste instituţii.

Conceptul strategic adoptat de ţările membre ale NATO în noiembrie 1991, cât şi declaraţiile orientative adoptate ulterior de către Alianţă reflectă o viziune globală asupra securităţii, unul dintre elementele sale majore fiind potenţialul militar. Conceptul ţine seama, de asemenea, de factorii politici, economici etc., precum şi de considerente structurale.

Alianţa a căutat întotdeauna să-şi realizeze obiectivele esenţiale - salvgardarea securităţii membrilor săi şi stabilirea în Europa a unui climat de pace just şi durabil - cu mijloace deopotrivă politice şi militare. Această viziune globală rămâne la baza politicii sale de securitate. Cu toate acestea, în noul context de securitate, posibilităţile de a realiza acest obiectiv prin mijloace politice sunt mult mai bune, ţinând cont de dimensiunile economice, sociale şi de mediu ale securităţii şi stabilităţii. Continuarea de către Alianţă a unei politici active de dialog şi cooperare, bazate pe voinţa de a menţine un dispozitiv eficace de apărare colectivă şi de dezvoltare a cadrului instituţional de gestionare a crizelor şi de prevenire a conflictelor, vizează deci reducerea riscurilor unui conflict decurgând dintr-o neînţelegere sau dintr-un act deliberat, face să crească înţelegerea şi încrederea între toate statele europene, să faciliteze gestionarea crizelor care pot afecta securitatea Aliaţilor şi să extindă posibilităţile unui parteneriat autentic între toate ţările europene confruntate cu probleme comune de securitate.

 

CONCEPTUL STRATEGIC AL ALIANŢEI

Securitatea Europei s-a ameliorat în mod considerabil. Ea nu se mai găseşte sub ameninţarea unei confruntări militare masive. Cu toate acestea, riscă oricând să fie compromisă de situaţii de instabilitate sau de tensiuni. În acest context, Conceptul strategic al NATO 3 reafirmând funcţiile esenţiale ale Alianţei, inclusiv menţinerea legăturii transatlantice şi a unui echilibru strategic general în Europa. Se recunoaşte faptul că securitatea este legată atât de factori politici, economici, sociali şi de mediu, cât şi de considerente legate de domeniul apărării. Ea se bazează pe posibilitatea - nemaiîntâlnită până acum - de a atinge obiectivele esenţiale ale Alianţei cu mijloace politice, conform angajamentelor luate în termenii articolelor 2 şi 4 ale Tratatului Atlanticului de Nord 4. Astfel, politica de securitate a Alianţei se bazează pe aceste trei elemente complementare, respectiv dialogul, cooperarea menţinerea unui potenţial comun de apărare. Fiecare din aceste elemente trebuie să permită prevenirea sau rezolvarea paşnică a crizelor care ameninţă securitatea Europei.

Dimensiunea militară a Alianţei rămâne esenţială pentru realizarea acestor obiective. Ea continuă să fie reflectată prin numite principii fundamentale:

- alianţa are o vocaţie pur defensivă;

- securitatea este indivizibilă; Orice atac împotriva unuia dintre membrii Alianţei va fi considerat ca fiind un atac împotriva tuturor. Prezenţa forţelor armate nord-americane staţionate în Europa şi destinate acestui continent rămâne indispensabilă securităţii sale, care este indispensabil legată de cea a Americii de Nord;



3 Textul integral al Conceptului strategic al Alianţei poate fi găsit la Anexa IX.

4 Textul Tratatului Atlanticului de Nord poate fi găsit în Anexa VIII.

- politica de securitate a NATO este bazată pe apărarea colectivă, ceea ce include o structură militară integrată prucum şi acorduri adecvate de cooperare şi coordonare;

- menţinerea în Europa a unei combinaţii potrivite de forţe nucleare şi forţe convenţionale va rămâne necesară;

În viitorul previzibil în noile circumstanţe de natură să afecteze securitatea Europei, forţele armate ale NATO sunt adaptate noului context strategic şi au devenit mai reduse şi mai flexibile. Forţele convenţionale au fost supuse unor reduceri substanţiale, acelaşi lucru fiind valabil şi în ceea ce priveşte nivelul de pregătire. Mobilitatea lor a crescut, permiţându-le să facă faţă unui număr mai mare de situaţii; au fost reorganizate într-un mod care trebuie să le confere supleţea necesară pentru gestionarea crizelor şi să permită consolidarea lor atunci când necesităţile apărării ar impune acest lucru. Forţele multinaţionale joacă un rol din ce in ce mai important în structura militară integrată a NATO.

La rândul lor, şi forţele nucleare au fost reduse substanţial. Retragerea din Europa a armelor nucleare terestre cu rază scurtă de acţiune, eveniment anunţat în septembrie 1991, a fost finalizat în iulie 1992. Numărul de arme nucleare, operative ale NATO în Europa a fost redus şi nu mai reprezintă acum decât aproximativ o cincime din arsenalul anului 1990. În ceea ce priveşte forţele nucleare strategice, tratatul START II, semnat în ianuarie 1993 de preşedintele rus şi de către cel american, prevede eliminarea rachetelor balistice intercontinentale cu focoase multiple şi reducerea cu două treimi a numărului de arme nucleare strategice. Rolul fundamental al forţelor nucleare din aceste două categorii, pe care Alianţa le va mai păstra, este unul politic: apărarea păcii şi prevenirea războiului sau a oricărei forme de coerciţie.

Conceptul strategic subliniază necesitatea, pentru securitatea Alianţei, de a ţine cont de contextul global. El subliniază marea diversitate de riscuri ce pot pune în primejdie securitatea Alianţei: proliferarea armelor de distrugere în masă, întreruperea aprovizionării cu resurse de bază, acte de terorism şi sabotaj. El reafirmă, totodată, importanţa convenţiilor existente la nivelul Alianţei, menite să permită consultări între Aliaţi, conform articolului 4 al Tratatului de la Washington şi, în caz de nevoie, coordonarea acţiunilor lor, mai ales în faţa unor asemenea riscuri. Alianţa va aborda în continuare aceste provocări de natură globală, atât pe parcursul acestor consultări, cât şi în cadrul forumurilor multilaterale specializate, cooperând cât mai mult posibil cu alte state.

 

CONSILIUL DE COOPERARE NORD-ATLANTIC (NACC)

Dezvoltarea dialogului şi a parteneriatului cu noii parteneri fac parte din conceptul strategic al NATO. În acest sens, crearea, la sfârşitul anului 1991, a Consiliului de Cooperare Nord-Atlantic a marcat un progres în stabilirea noilor relaţii pozitive, bazate pe un dialog constructiv şi pe cooperare.

Constituirea NACC a însemnat încununarea măsurilor luate de membrii Alianţei în contextul schimbărilor fundamentale care se produceau în ţările Europei Centrale şi de Est. La reuniunea la vârf din iulie 1990 de la Londra, Alianţa le-a adresat un mesaj de prietenie şi a invitat guvernele URSS, Cehoslovaciei, Ungariei, Poloniei, Bulgariei şi României să stabilească cu NATO legături diplomatice normale. În noiembrie 1990, membrii Alianţei şi noii lor parteneri au semnat la Paris o Declaraţie comună afirmând că nu se mai considerau adversari.

În iunie 1991, cu ocazia reuniunii de la Copenhaga a Miniştrilor Afacerilor Exteme din ţările Alianţei, au fost luate noi măsuri vizând dezvoltarea acestui parteneriat: organizarea de vizite la nivel înalt, schimbul de vederi atât asupra problemelor de securitate, cât şi în alte domenii, intensificarea contactelor militare şi schimbul de date în numeroase probleme au generat un nou tip de relaţii. Reuniţi la Roma în noiembrie 1991, şefii de stat şi de guvern din ţările NATO au decis să lărgească şi să întărească acest proces dinamic. În luarea acestei decizii au ţinut seama de apariţia instituţiilor democratice în ţările din Europa Centrală şi de Est, de rezultatele încurajatoare ale eforturilor de cooperare ce avuseseră loc până în acel moment şi de dorinţa exprimată de partenerii lor de cooperare de a stabili legături mai strânse.

În consecinţă, pentru etapa următoare, ei au convenit să dezvolte baza instituţională a consultării şi cooperării în domeniul politic şi cel de securitate. Miniştrii Afacerilor Exteme din ţările Europei Centrale şi de Est au fost invitate să se întâlnească cu omologii lor din ţările membre NATO în scopul publicării unei declaraţii politice comune, menite să promoveze conceptul parteneriatului şi să definească măsurile ce urmează a fi luate pentru dezvoltarea pe mai departe a acestui proces. Alături de crearea NACC, au fost înaintate propuneri concrete asupra organizării de reuniuni şi contacte periodice cu Consiliul Atlanticului de Nord, Comitetul militar şi alte comitete ale NATO. Aceste măsuri ar trebui să permită ţărilor membre ale Alianţei să reacţioneze în mod eficace la evoluţia situaţiei în Europa şi să ajute statele partenere de cooperare să-şi respecte angajamentele luate în cadrul procesului CSCE, astfel încât trecerea la democraţie să devină un proces ireversibil.

Alcătuit din miniştrii Afacerilor Externe sau din alţi reprezentanţi ai celor 16 ţări membre ale NATO, ca şi din ţările Europei Centrale şi de Est şi din statele baltice, cu care NATO stabilise legături diplomatice în 1990 şi 1991, NACC a avut reuniunea inaugurală pe 20 decembrie 1991, cu participarea a 25 de ţări. După dezmembrarea Uniunii Sovietice, fapt ce a avut loc în aceeaşi zi, şi în urma creării Comunităţii Statelor Independente (CSI), pariciparea la NACC a fost lărgită pentru a putea cuprinde toate statele membre ale CSI. Georgia şi Albania au intrat în acest organism în aprilie şi, respectiv, iunie 1992. În cadrul reuniunii NACC ţinute la Oslo în iunie 1992, Finlanda a fost prezentă ca observator.

NACC programează cel puţin o reuniune anuală, fiind posibil să aibă loc şi altele, în funcţie de necesităţi. Consultările şi cooperarea în cadrul NACC sunt axate pe probleme politice şi pe probleme legate de securitate, domenii în care membrii Alianţei pot să ofere partenerilor lor experienţa şi priceperea acumulate. În afara acestor consultări asupra problemelor politice şi problemelor de securitate, sunt abordate şi subiecte legate de planificarea apărării, precum şi probleme militare, cum ar fi: principiile şi aspectele esenţiale ale strategiei, structurile forţelor armate şi de comandă, exerciţiile, concepţia democratică asupra relaţiilor dintre civili şi militari, coordonarea între civili şi militari în domeniul controlului traficului aerian, precum şi conversia producţiei militare în scopuri civile. În afară de aceasta, a fost favorizată participarea la programele NATO privind cercetarea ştiinţifică şi în domeniul mediului, şi difuzarea de informaţii despre NATO în ţările partenere. Guvemele ţărilor membre NATO s-au angajat să furnizeze resursele necesare pentru susţinerea acestor activităţi, prezentate în primul program de activitate pentru dialog, parteneriat şi cooperare, publicat de NACC în martie 1992.

Programul de activitate pentru 1993 menţiona o serie întreagă de noi activităţi şi subiecte de studiu, cum ar fi: dezarmarea nucleară, reuniunile grupurilor regionale de experţi şi, mai ales, gestionarea crizelor şi menţinerea păcii. În legătură cu acest ultim punct, programul de activitate pentru 1993 a prevăzut crearea unui grup ad-hoc de cooperare în domeniul menţinerii păcii. Acest grup şi-a demarat activitatea la începutul anului 1993, având ca obiectiv ajungerea la o definiţie comună a principiilor politice şi operaţionale ale menţinerii păcii. Cu prilejul reuniunii NACC de la Atena, din iunie 1993, Grupul a publicat un Raport adresat miniştrilor, asupra cooperării în domeniul menţinerii păcii, care prezenta tratarea conceptuală a menţinerii păcii, criterii şi principii operaţionale, antrenamentul, pregătirea teoretică şi exerciţiile comune şi, în sfârşit, aspectele logistice ale menţinerii păcii. El conţinea şi un program de activităţi de cooperare practică în vederea unei participări la operaţiunile de menţinere a păcii în cadrul mandatelor Organizaţiei Naţiunilor Unite şi ale CSCE.

Miniştrii Afacerilor Exteme din 
ţările membre ale NACC s-au reunit din nou la Bruxelles în luna decembrie 1993, reuniune pe parcursul căreia a fost publicat un al doilea document al Grupului ad-hoc al NACC asupra cooperării în domeniul menţinerii păcii, precum şi programul de activitate al NACC pentru 1994. Erau anunţate activităţi noi în domenii precum achiziţiile militare, apărarea aeriană şi planurile pentru situaţii de urgenţă în domeniul civil. La următoarea lor reuniune, cea din iunie 1994 de la Istanbul, miniştrii Afacerilor Externe din 
ţările membre ale NACC au trecut în revistă progresele înregistrate în aplicarea Parteneriatului pentru Pace (PFP) lansat de şefii de stat şi de guvern din ţările membre NATO în luna ianuarie 1994 (vezi capitolul următor). Cu acest prilej, a fost publicat un al treilea raport asupra cooperării în domeniul menţinerii păcii.

În momentul de faţă, NACC este compusă din 38 de state membre: 16 sunt membre ale NATO (Belgia, Canada, Danemarca, Franţa, Germania, Grecia, Islanda, Italia, Luxemburg, Marea Britanie, Norvegia, Olanda, Portugalia, Spania, Statele Unite ale Americii, Turcia) 5, la care se adaugă toate statele care făceau parte din fostul Tratat de la Varşovia (dizolvat în 1991), inclusiv statele situate pe teritoriul fostei URSS, respectiv: Albania, Armenia, Azerbaidjan, Belarus, Bulgaria 5, Estonia 5, Federaţia Rusă 5, Georgia, Kazahstan, Kirghizstan, Letonia 5, Lituania, Moldova, Polonia, Republica Cehă, Romania, Republica Slovacă, Tadjikistan, Ucraina, Ungaria 5 şi Uzbekistan. Statut de observatori au Finlanda, Slovenia şi Suedia. 

Aceste trei ţări au semnat şi ele Parteneriatul pentru Pace şi, asernenea. Austriei 6 şi lrlandei, participă la lucrările Grupului ad-hoc at NACC asupra cooperării în domeniul menţinerii păcii. Acum, acest grup a fuzionat cu Comitetul director politico-militar at PFP, pentru a forma PMSC/AHG, at cărui rol va fi şi el descris în amănunţime în cele ce urmează. În afara lucrărilor Grupului ad-hoc, activităţile din cadrul NACC sunt axate pe consultare şi cooperare, concentrându-se cu deosebire asupra următoarelor domenii:

- Consultări politice

Au loc consultări regulate pe probleme legate de domeniile politic şi de securitate interesând ţările membre, incluzând aici şi conflictele regionale: cel puţin la fiecare două luni, Consiliul Atlanticului de Nord se întâlneşte cu ambasadori din ţările partenere membre ale NACC, iar membrii Comitetului politic al NATO se întâlnesc cu omologii lor din ţările partenere. La rândul lor, un anumit număr de comitete ale NATO, subordonate Consiliului, se întâlnesc şi ele, cu regularitate, cu reprezentanţii ţărilor partenere.

- Probleme economice

Lucrările Comitetului economic cu ţările partenere sunt axate asupra bugetelor apărării şi relaţiei lor cu economia, asupra acelor aspecte ale securităţii legate de evoluţia economică, precum şi pe probleme ale conversiei industriilor militare. Pentru a aborda aceste teme, sunt organizate reuniuni de experţi, seminarii şi mese rotunde. Sunt puse la punct baze de date şi proiecte pilot în domeniul conversiei industriilor militare, spre exemplu pentru a facilita transformarea producţiei militare în resurse destinate producţiei din industria civilă. Colocviul anual al NATO asupra evoluţiei economice în ţările NACC reuneşte şi experţi care procedează la schimburi de vederi asupra temelor economice de interes comun.



5 State membre fondatoare ale NACC (Republica Federală Cehoslovacă facea şi ea parte dintre membrii fondatori. Republica Cehă şi Republica Slovacă au devenit state distincte la 1 ianuarie 1992.

6 Austria a aderat la Parteneriatul pentru Pace pe 10 februarie 1995, primind astfel automat statutul de observator în cadrul NACC.

- Informarea

În domeniul informării, Comitetul NATO pentru informare şi relaţii culturale organizează anual reuniuni cu reprezentanţii ţărilor partenere, pentru a discuta punerea în aplicare a activităţilor în domeniul informării prevăzute în programul de activitate al NACC. Programele de cooperare ale Biroului pentru informare şi presă al NATO includ vizite, seminarii şi conferinţe organizate împreună cu alte organisme, publicaţii şi burse pentru studiul instituţiilor democratice. Ambasadele de la Bruxelles ale ţărilor partenere, precum şi ambasadele ţărilor membre ale NATO, servind drept punct de contact în capitalele ţărilor partenere membre ale NACC, concură la realizarea acestor activităţi.

- Ştiinţa şi mediul înconjurător

Un vast program de activităţi de cooperare în domeniul ştiinţific şi în cel al mediului se ocupă, în primul rând, de probleme cu grad înalt de prioritate, aşa cum ar fii tehnologiile de dezarmare, prevenirea riscurilor pentru mediul înconjurător, tehnologiile de vârf, politica stiinţifică şi tehnologică, precum şi constituirea de reţele informaţionale. În afară de aceasta, NATO mai acordă burse de studiu cercetătorilor din NATO şi din ţările partenere. Mai multe sute de oameni de ştiinţă din ţările partenere membre ale NACC participă acum la programele NATO în domeniile ştiinţei şi mediului.

 

- Susţinerea apărării

Conferinţa directorilor naţionali pentru armament (CNAD), Comitetul NATO pentru apărare antiaerian (NADC) şi Comitetul NATO pentru sisteme de comunicaţii şi informare (NACISA) au pus la punct programe de cooperare în materie de gestionare a programelor de susţinere a apărării, de standardizare în domeniul materialelor şi al tehnicii, de cercetare tehnologică, de apărare aeriană şi de interoperabilitate a sistemelor de comunicaţii şi informare. Au fost organizate activităţi specifice, aşa cum ar fi reuniuni ale unor grupuri multinaţionale de experţi, furnizarea de documentaţie tehnică, seminarii şi alte reuniuni comune.

- Controlul spaţiului aerian

Comitetul NATO pentru controlul spaţiului aerian european (CEAC) primeşte la sesiunile sale plenare ordinare specialişti din ţările partenere, membre ale NACC, pentru a examina coordonarea între civili şi militari în ce priveşte controlul traficului aerian. Reprezentanţi din ţările partenere mai participă şi la activităţile unor grupuri de lucru, la seminarii şi la reuniunile de studiu care au loc sub auspiciile CEAC.

- Planurile pentru situaţii de urgenţă civilă

Comitetul superior pentru planificare în cazul situaţiilor de urgenţă civilă se întâlneşte cu partenerii de cooperare pentru a examina un program de activităţi practice de cooperare (seminarii, reuniuni de studiu şi schimb de informaţii) în domeniul planurilor pentru situaţii de urgenţă civilă şi ajutor umanitar. Accentul este pus pe nivelul de pregătire în caz de catastrofe, acoperind toate sectoarele tangente: prevenire, atenuare, reacţie şi reconstrucţie.

- Cooperarea militară

Comitetul Militar al NATO ţine reuniuni anuale cu reprezentanţii statelor partenere la nivel de Stat Major şi la nivelul reprezentanţilor militari. Prima reuniune a Comitetului Militar în sesiune de cooperare a avut loc în ziua de 10 aprilie 1992. Acest moment a constituit piatra unghiulară a procesului de parteneriat şi s-a finalizat prin adoptarea unui program de activităţi militare destinat să dezvolte cooperarea şi să ajute partenerii la restructurarea forţelor lor armate. Printre activităţile organizate în cadrul programului de cooperare militară (care, între timp, a fost integrat în iniţiativa Parteneriatului pentru Pace), figurează vizite reciproce între ofiţerii de rang înalt ai NATO şi omologii lor din ţările partenere membre ale NACC, reuniuni la nivel de Stat Major, misiuni cu echipe de experţi, turnee de conferinţe, seminarii şi reuniuni de studiu axate pe domenii atât teoretice, cât şi practice, aşa cum sunt “Forţele armate într-o democraţie” sau “Instruirea şi învăţământul militar”, precum şi o mare varietate de cursuri la Colegiul de apărare al NATO de la Roma şi la Şcoala NATO de la Oberammergau.

Pe baza rapoartelor de activitate prezentate în decembrie 1994 de comitetele cu responsabilităţi legate de NACC şi activităţile PFP, miniştrii NACC au luat în discuţie mijloacele de a întări în continuare procesul de consultare şi cooperare din cadrul NACC şi au aprobat programul revizuit de activităţi al NACC pentru 1994/1995 (vezi Anexa X). Consultările s-au purtat asupra relaţiei dintre NACC şi PFP, scopul fiind acela de a se ajunge la o eficienţă maximă a activităţilor de parteneriat şi cooperare, precum şi la o întărire a securităţii şi stabilităţii în zona comunitară euro-atlantică şi a OSCE, ca şi asupra dezvoltării arhitecturii europene de securitate şi a mijloacelor de intensificare a cooperării asupra căilor de consolidare reciprocă a diferitelor instituţii ce se ocupă de problemele de securitate şi de conflictele regionale, mai ales de criza din fosta lugoslavie, şi de alte probleme regionale. S-a mai hotărat ca, pe viitor, reuniunile ordinare ale NACC să se ţină împreună cu cele ministeriale de prim rang ale Consiliului Atlanticului de Nord.

Miniştrii Apărării au avut prima lor reuniune cu reprezentanţii ţărilor partenere pe 1 aprilie 1992, pentru a trece în revistă problemele curente şi a examina căile de aprofundare a dialogului şi de dezvoltare a cooperării în domeniile din competenţa lor. Ei au decis să organizeze un seminar la nivel înalt asupra politicii şi gestiunii în domeniul apărării, la care să fie discutate rolul şi statutul constituţional al forţelor armate în societăţile democratice, precum şi conceptele strategice şi aplicaţiile acestora. A mai fost prevăzută şi organizarea a două mese rotunde, care să abordeze aspectele practice ale gestiunii apărării naţionale, precum şi reforma şi restructurarea forţelor armate, practicile şi metodele de lucru specifice pentru remedierea efectelor negative produse de bazele militare asupra mediului înconjurător.

Miniştrii Apărării au mai reţinut, pentru o eventuală cooperare ulterioară, următoarele teme: conceptele de suficienţă în materie de apărare, de stabilitate, de flexibilitate, de gestiune a crizelor şi menţinere a păcii; pregătirea şi gestionarea programelor de apărare naţională în societăţile democratice (obligaţia de a prezenta rapoarte, planificarea financiară, alocarea de fonduri şi gestionarea programelor, cercetarea şi dezvoltarea, procedurile de achiziţionare a echipamentelor, gestionarea efectivelor etc.); cadrul juridic şi constituţional al forţelor armate; relaţiile dintre civili şi militari şi obligaţia de a prezenta rapoarte în faţa parlamentelor; armonizarea planurilor de apărare cu învăţământul militar, problemele legate de controlul armamentului; instrucţia şi exerciţiile; educaţia în probleme de apărare. Au mai fost reţinute şi alte probleme legate, în special, de rezervişti, mediu, controlul traficului aerian, activităţile de căutare şi salvare, ajutorul umanitar si medicina militară.

 

PARTENERIATUL PENTRU PACE

Parteneriatul pentru Pace (PFP) este o iniţiativă majoră a NATO, vizând creşterea încrederii şi a eforturilor de cooperare în vederea întăririi securităţii. El angajează NATO şi pe partenerii care participă la acest program la asemenea activităţi concrete de cooperare destinate să permită realizarea acestor obiective, şi oferă statelor participante posibilitatea ca, în funcţie de interesele şi posibilităţile fiecăruia, să-şi consolideze legăturile cu NATO. Cu ocazia reuniunii de la Bruxelles, din ianuarie 1994, conducătorii Alianţei au declarat: “Am hotărât să lansăm un program practic şi aplicabil imediat, menit să transforme relaţiile dintre NATO şi statele care participă la acest program. Scopul său este, dincolo de dialog şi cooperare, de a stabili un adevărat parteneriat, un Parteneriat pentru Pace”.

Statele participante la Consiliul de Cooperare Nord-Atlantic (NACC) şi alte ţări din OSCE, capabile şi doritoare de a contribui la acest program au fost invitate să se alăture statelor membre ale NATO. Statele partenere au fost invitate de către Consiliul Atlanticului de Nord să participe, în sediul NATO, la lucrările organelor politice şi militare privind activităţile de parteneriat. Acesta va extinde şi intensifica cooperarea politică şi militară în întreaga Europa, ceea ce va contribui şi la creşterea stabilităţii, va diminua amenintările la adresa păcii şi va duce la întărirea relaţiilor reciproce, încurajând spiritul de cooperare practică şi de ataşament la principiile democratice, caracteristice Alianţei.

NATO se va consulta cu oricare dintre participanţii activi la Parteneriat, dacă acesta va percepe o ameninţare directă la integritatea sa teritorială, la independenţa sa politică sau la securitatea sa. Într-un ritm şi într-o măsură ce vor depinde de capacitatea şi voinţa fiecaruia dintre statele participante, NATO va acţiona în mod concret, împreună cu partenerii săi, pentru a da o mai mare transparenţă bugetelor pentru apărare, pentru ca Ministerele Apărării să fie supuse controlului democratic, pentru o planificare comună, exerciţii militare comune şi formarea deprinderilor de a acţiona împreună cu cele ale NATO în domenii cum ar fi menţinerea păcii, căutarea şi salvarea, operaţiunile umanitare şi alte domenii ce ar putea fi convenite.

 

RAPORTURILE DINTRE NACC ŞI PFP

Procesul care a condus la iniţiativa Parteneriatului pentru Pace îşi are originea în deciziile luate în cadrul reuniunilor la vârf de la Londra (mai 1990) şi de la Roma (noiembrie 1991), în legătură cu transformarea NATO după terminarea războiului rece. Unul dintre elementele-cheie ale acestui proces l-a constituit crearea Consiliului de Cooperare Nord-Atlantic, forum de dialog şi de cooperare între Alianţă şi democraţiile în curs de formare din Europa Centrală şi de Est şi din noile state independente ale fostei Uniuni Sovietice, Consiliu, ce şi-a ţinut prima reuniune în decembrie 1991.

Parteneriatul pentru Pace a fost constituit în cadrul Consiliului de Cooperare Nord-Atlantic. El s-a înfiinţat pe baza impulsului de cooperare dat de NACC, pentru a permite continuarea aprofundării şi întregirii cooperării între Alianţă şi ţările participante din Europa Centrală şi de Est şi din alte regiuni, pentru creşterea securităţii şi stabilităţii în Europa şi în întreaga zonă a NACC. În dorinţa obţinerii unei eficacităţi maxime, activităţile desfăşurate în cadrul Parteneriatului pentru Pace sunt pe deplin coordonate cu alte acţiuni întreprinse de NACC. Este vorba, mai ales, despre integrarea gradată în programul PFP a activităţilor militare de cooperare practică în domeniul apărării. Continuă să se desfăşoare activităţile de cooperare ale NACC din programul propriu, acoperind domenii complementare celor de sub egida Parteneriatului pentru Pace, iniţiind consultări regulate asupra unor probleme politice şi de securitate.

 

OBIECTIVELE PARTENERIATULUI

Obiectivele concrete ale Parteneriatului sunt următoarele:

- facilitarea transparenţei procesului de concepere a bugetelor militare naţionale şi planificarea apărării;

- asigurarea unui control democratic asupra armatei;

- menţinerea capacităţii şi posibilităţilor de a contribui, sub rezerva restricţiilor impuse de prevederile constituţionale, la operaţiunile sub egida Organizaţiei Naţiunilor Unite şi/sau sub responsabilitatea OSCE; 

- dezvoltarea relaţiilor militare de cooperare cu NATO în vederea unor activităţi de planificare, instruire şi de antrenamente în scopul întăririi capacităţii ţărilor semnatare ale PFP de a întreprinde misiuni în domeniile menţinerii păcii, căutării şi salvării, precum şi în alte domemi asupra cărora s-ar putea conveni ulterior;

- realizarea, pe termen lung, a unor forţe armate mai capabile de o mai bună cooperare cu cele ale statelor membre ale NATO.

Participarea activă la Parteneriatul pentru Pace va juca un rol important în procesul de extindere a NATO, cel despre care guvernele Alianţei au declarat că-1 aşteaptă şi că-l vor “primi favorabil, considerându-l ca pe o etapă a procesului de transformări radicale ţinând cont de evoluţiile situaţiei politice şi de securitate pe întreg teritoriul continentului european”. Articolul 10 al Tratatului de la Washington prevede o astfel de extindere spre alte state europene susceptibile de împărtăşi principiile Tratatului şi de a contribui la securitatea din regiunea Atlanticului de Nord.

 

OBLIGAŢII ŞI ANGAJAMENTE

Pentru a adera la Parteneriat, statele semnează un document-cadru, în care reamintesc că sunt hotărâte să apere societăţile democratice şi să respecte principiile dreptului internaţional. Ele reafirmă angajamentul lor de a se achita cu bună-credinţă de obligaţiile ce le revin potrivit Cartei Organizaţiei Naţiunilor Unite şi de a respecta principiile enunţate în Declaraţia Universală a Drepturilor Omului, şi, mai ales, de a nu recurge la ameninţarea cu forţa sau folosirea forţei împotriva integrităţii teritoriale sau a independenţei politice a oricărui alt stat, de a respecta frontierele existente şi de a soluţiona diferendele prin mijloace paşnice. De asemenea, reafirmă că vor respecta angajamentele luate în virtutea Actului final de la Helsinki şi a tuturor documentelor ulterioare ale CSCE, precum şi angajamentele şi obligaţiile asumate de ele în domeniul dezarmării şi al controlului armamentului.

PUNEREA ÎN APLICARE

Prima etapă a procedurii PFP este semnarea, de către fiecare participant, a Documentului cadru al Parteneriatului pentru Pace. Fiecare partener supune apoi NATO un document de prezentare pe care, dacă doreste, îl poate elabora cu sprijinul autorităţilor NATO, indicând amploarea, ritmul şi nivelul participării la activităţile de cooperare cu NATO în care doreşte să fie implicat (spre exemplu, activităţi de planificare, instruire şi aplicaţii comune). Documentul de prezentare menţionează şi misiunile pe care le va lua partenerul în vederea atingerii obiectivelor politice ale Parteneriatului, precum şi mijloacele militare şi alte resurse susceptibile de a fi folosite în cadrul activităţilor de parteneriat. El va servi ca bază pentru un Program individual de parteneriat, care urmează a fi convenit între partenerul respectiv şi NATO. Partenerii se angajează să pună la dispoziţie personalul, resursele, instalaţiile şi mijloacele necesare pentru realizarea programului de parteneriat convenit. Ei îşi vor finanţa integral participarea la activităţile de parteneriat şi se vor strădui să participe la cheltuielile pe care le implică organizarea exerciţiilor militare la care vor participa.

Un Comitet politico-militar de coordonare, cu o componenţă variată, va constitui organul de lucru al Parteneriatului pentru Pace şi se va reuni sub preşedinţia Secretarului General Adjunct. Ţările NATO pot avea întâlniri cu unul sau altul dintre parteneri pentru a examina, în funcţie de necesităţi, probleme legate de Programul Individual de Parteneriat al ţării respective. Mai au loc reuniuni cu toţi partenerii din parteneriat pentru studierea chestiunilor de interes comun legate de Parteneriatul pentru Pace, pentru asigurarea transparenţei necesare în domeniul programelor individuale de parteneriat şi pentru examinarea Programului de lucru al Parteneriatului. Pentru a facilita activităţile de cooperare, ţările partenere din cadrul NACC, şi toate celelalte state participante la Parteneriatul pentru Pace sunt invitate să trimită ofiţeri permanenţi de legătură pe lângă NATO, precum şi ofiţeri permanenţi de legătură pe lângă o celulă de coordonare a Parteneriaiului, situată la Mons (Belgia), unde se găseşte şi Marele Cartier General al puterilor aliate din Europa (SHAPE). Plasată sub autoritatea Consiliului Atlanticului de Nord, Celula are sarcina de a coordona activităţile militare comune în cadrul Parteneriatului pentru Pace şi de a lucra la planificarea militară necesară pentru punerea în aplicare a programelor de parteneriat.

Celula de coordonare a Parteneriatului este condusă de un director, ale cărui atribuţii comportă consultarea şi coordonarea cu autorităţile militare ale NATO în problemele legate în mod direct de activitatea sa. Responsabilitatea pentru planificarea operaţională detaliată a exerciţiilor militare revine comandamentelor militare însărcinate cu efectuarea acestor exerciţii. Celula mai cuprinde şi un mic număr de ofiţeri de Stat Major cu statut permanent, precum şi personal de secretariat şi administrativ.

Cu prilejul întâlnirii ordinare de primăvară, ce a avut loc în iunie 1995 la Istanbul, miniştrii Afacerilor Externe din NATO şi NACC au analizat statutul măsurilor practice luate la Reuniunea la vârf din ianuarie, şi până în acel moment, cu scopul de a pune în aplicare PFP. Miniştrii şi-au exprimat satisfacţia faţă de numărul important de ţări care au aderat deja la PFP şi speranţa că şi alte ţări le vor urma exemplul, inclusiv alte state din OSCE capabile şi doritoare de a contribui la acest program. Trei dintre ţările OSCE care nu sunt membre ale NACC (Finlanda, Slovenia şi Suedia) au intrat în PFP şi se aşteaptă ca acest exemplu să fie urmat şi de al state. Aceste state participă la dezbaterea problemelor ce au legătură cu parteneriatul şi iau parte, în calitate de observatori, şi la alte activităţi ale NACC. În decembrie 1994, Miniştrii Afacerilor Externe au constatat că Parteneriatul pentru Pace devenea un element important al securităţii europene, stabilind o legătură între NATO şi partenerii săi şi asigurând baza unei acţiuni comune, pentru rezolvarea problemelor de securitate de interes reciproc.

În acel moment, 23 de ţări aderaseră la PFP 7 şi multe dintre ele semnaseră deja programe individuale de parteneriat cu NATO. Celula de coordonare a Parteneriatului de la Mons era pe deplin operaţională şi începuseră activităţile de planificare practică, mai ales cele de pregătire a exerciţiilor de parteneriat din 1995. 

Fuseseră deja desemnaţi ofiţerii de legătură pentru Celula de coordonare, iar reprezentanţii ţărilor partenere îşi ocupaseră deja birourile ce le fuseseră destinate în aripa "Manfred Worner", din sediul central al NATO. Cele trei exerciţii din cadrul Parteneriatului pentru Pace care avuseseră 1oc în toamna lui 1994 marcaseră lansarea unui program de cooperare practică pe plan militar, care urma să amelioreze capacităţile comune.



7 Albania, Armenia, Azerbaidjan, Bulgaria, Cehia, Estonia, Finlanda, Georgia, Kazahstan, Kirghizstan, Letonia, Lituania, Moldova, Polonia, România, Rusia, Slovacia, Slovenia, Suedia, Turkmenistan, Ucraina, Uzbekistan. Belarus, Austria şi Malta au aderat la PFP în ianuarie, respectiv februarie şi aprilie 1995, iar fosta Republică Iugoslavă a Macedoniei s-a alăturat în noiembrie 1995, ridicând astfel la 27 numărul ţărilor semnatare ale PFP.

Pe de altă parte, era în continuă creştere numărul de exerciţii efectuate în spiritul Parteneriatului, organizate de diferite ţări.

La reuniunea din decembrie, miniştrii Afacerilor Externe au însărcinat Consiliul în sesiune permanentă, autorităţile militare ale NATO şi Celula de coordonare a Parteneriatului să accelereze punerea în aplicare a programelor individuale de parteneriat şi au reafirmat angajamentul de a aloca resursele necesare. Au mai aprobat modul de planificare şi revizuire bianuală a planurilor din cadrul Parteneriatului, ciclu de lucru ce a debutat în ianuarie 1995 şi este destinat să ducă la creşterea interoperabilităţii şi să mărească transparenţa între Aliaţi şi partenerii lor. La reuniunea din decembrie 1994, miniştrii Apărării din cadrul NATO au subliniat ataşamentul lor faţă de acest proces care serveşte două dintre obiectivele principale ale PFP: - intensificarea cooperării şi asigurarea transparenţei în procesele de stabilire a planurilor şi a bugetelor naţionale de apărare. Ei au confirmat faptul că PFP constituie un mecanism concret, care permite dezvoltarea capacităţilor militare esenţiale necesare pentru a efectua operaţii eficiente împreună cu NATO ce favorizează interoperabilitatea între NATO şi parteneri, lucru deosebit de important pentru ţările partenere, fie că aspiră sau nu să devină membre ate Alianţei.

Consiliul în sesiune permanentă a fost solicitat să examineze căile prin care să fie cât mai bine alocate resursele existente, în limitele bugetelor NATO. Miniştrii au convenit să schimbe informaţii asupra ţărilor lor în ideea de a furniza o asistenţă bilateială pentru atingerea obiectivelor Parteneriatului. Aceste măsuri vizează completarea eforturilor făcute de parteneri pentru a întreprinde planificarea necesară finanţării propriei lor participări la Parteneriat.

Rusia a semnat Documentul-cadru al Parteneriatului pentru Pace în iunie 1992, alăturându-se astfel ţărilor ce o precedaseră. Alianţa şi Rusia au convenit să dezvolte relaţii de cooperare ample, atât în cadrul Parteneriatului pentru pace, cât şi în afara acestuia. În cadrul Parteneriatului, va fi pus la punct un vast program de parteneriat individual, corespunzător dimensiunii, importanţei şi potenţialului Rusiei. Alianţa şi Rusia progresează şi pe calea unui dialog şi a unei cooperări largi şi din ce în ce mai solide în domeniile în care Rusia a avut o contribuţie unică şi importantă, pe măsura forţei şi responsabilităţii sale de mare putere europeană, internaţională şi nucleară. Ele au convenit să schimbe informaţii pe probleme de politică şi securitate ce comportă o dimensiune europeană şi, în consecinţă, să demareze la nevoie consultaţii politice pe probleme de interes comun şi să coopereze într-o serie de domenii legate de securitate, inclusiv în cel al menţinerii păcii. Relaţiile între Alianţă şi Rusia, relaţii care vizează creşterea încrederii şi deschiderii reciproce, sunt dezvoltate ţinând seama de obiectivele comune, şi astfel încât să se completeze şi să întărească raporturile cu toate celelalte state. Aceste relaţii nu sunt direcţionate împotriva unei terţe ţări şi sunt transparente pentru celelalte state. Relaţiile constructive de cooperare între Alianţă şi Rusia servesc interesele de securitate şi stabilitate în Europa şi pe cele ale tuturor celorlalte state din zona OSCE.

Cu prilejul reuniunii ţinute la finele lui 1994, miniştrii Afacerilor Externe ai ţărilor membre NATO au reafirmat că, din punctul lor de vedere, o arhitectură europeană de securitate bazată pe cooperare necesită participarea activă a Rusiei.

Consiliul a propus să se profite de reuniunile ministeriale ordinare pentru a întâlni miniştrii ruşi ori de câte ori acest lucru va fi util. Miniştrii Afacerilor Externe şi-au reafirmat sprijinul faţă de reforma politică şi economică din Rusia. Au salutat şi faptul că a fost încheiată retragerea trupelor ruseşti din Germania şi din statele baltice, precum şi acordul prevăzând retragerea Armatei a 14-a din Moldova.

În urma reuniunii ţinute la 1 decembrie 1994, miniştrii Afacerilor Externe din ţările membre ale NATO au avut o a doua reuniune a Consiliului la care a asistat Andrei Kozîrev, ministrul Afacerilor Externe al Federaţiei Ruse. Această reuniune avea ca scop aprobarea formală a programului de parteneriat individual al Rusiei cu NATO, precum şi a programului de dialog amplu şi consistent, dincolo de cadrul PFP. Cu ocazia acestei reuniuni, Kozîrev a informat Consiliul că, înainte de a-şi da acordul, guvernul său avea nevoie de un anumit timp pentru a studia implicaţiile declaraţiilor cuprinse în Comunicatul Consiliului în urma şedinţei ce avusese loc în aceeaşi zi, mai ales cele conţinând referiri la viitoarea extindere a Alianţei.

Aderarea Ucrainei la Parteneriatul pentru Pace a avut loc în februarie 1994 şi este marcată de vizita de care Anatoli Zlenko, ministrul Afacerilor Externe al acestei ţări, a făcut-o la NATO pentru a semna Documentul-cadru al PFP. Ucraina a înmânat apoi documentul său de prezentare în ziua de 25 mai 1994. În comunicatul publicat în urma reuniunii Consiliului Atlanticului de Nord de la 1 decembrie, miniştrii Afacerilor Exteme ai NATO au subliniat importanţa pe care o dau dezvoltării relaţiilor dintre NATO şi Ucraina şi au evidenţiat faptul că aşteaptă cu interes definitivarea programului său individual de parteneriat.

 

ROLUL NATO ÎN MENŢINEREA PĂCII

Cadrul politic şi strategic

Conceptul strategic al Alianţei, adoptat la reuniunea la vârf de la Roma, admitea faptul că “trebuie dezvoltate plenar posibilităţile de dialog şi cooperare în întreaga Europă, pentru a ajuta la dezamorsarea crizelor şi evitarea conflictelor”. Şefii de stat şi de guvern din ţările membre NATO au declarat că, în acest scop, vor susţine rolul Conferinţei asupra Securităţii şi Cooperării în Europa (CSCE) şi al instituţiilor sale, şi au recunoscut că şi alte instituţii, cum ar fi Comunitatea Europeană, Uniunea Europei Occidentale şi Organizaţia Naţiunilor Unite ar putea avea un rol important în acest domeniu.

Baza politică a rolului Alianţei în menţinerea păcii în sprijinul OSCE a fost definită oficial cu ocazia reuniunii ministeriale a Consiliului Atlanticului de Nord, ţinută la Oslo în iunie 1992, ocazie cu care miniştrii Afacerilor Externe a ţărilor din NATO au declarat că sunt gata “să susţină, în funcţie de situaţie şi conform propriilor lor proceduri, activităţile de menţinere a păcii efectuate sub egida Conferinţe, asupra Securităţii şi Cooperării în Europa (CSCE)”, deci şi faptul de a pune la dispoziţie resursele şi competenţele Alianţei în acest domeniu.

Deteriorarea situaţiei din fosta lugoslavie în această perioadă a determinat Consiliul de Securitate al Organizaţiei Naţiunilor Unite să adopte mai multe rezoluţii importante vizând restabilirea păcii şi încetarea grelelor pierderi în vieţi omeneşti şi a numeroaselor suferinţe ale populaţiilor din această zonă.

În decembrie 1992, Alianţa s-a declarat dispusă să susţină operaţiunile de menţinere a păcii efectuate sub autoritatea Consiliului de Securitate al Organizaţiei Naţiunilor Unite, căruia îi revine principala responsabilitate în privinţa problemelor legate de pacea şi securitatea internaţională. Miniştrii Afacerilor Externe din ţările aliate au examinat operaţiunile de menţinere a păcii şi aplicarea de sancţiuni întreprinse de ţările membre NATO, individual sau la nivelul Alianţei, pentru a contribui la punerea în aplicare a rezoluţiilor Consiliului de Securitate privitoare la conflictul din fosta Iugoslavie. Ei au arătat că Alianţa era gata să răspundă favorabil la iniţiativele ce ar putea fi luate în acest sens de către Secretarul General al ONU.

În 1992 şi 1993, Alianţa a luat mai multe hotărâri-cheie pentru susţinerea iniţiativelor Organizaţei Naţiunilor Unite vizând menţinerea păcii în fosta Iugoslavie; astfel, forţele navale ale NATO, în coordonare cu UEO, au iniţiat operaţii destinate a controla, şi mai apoi a impune, aplicarea embargoului decretat în Adriatica de către Organizaţia Naţiunilor Unite, precum şi respectarea zonei de excludere aeriană deasupra Bosniei-Herţegovina, supravegheată până atunci de avioane ale NATO. Alianţa a mai propus să ofere sprijin aerian apropiat pentru Forţa de protecţie a Organizaţiei Naţiunilor Unite (FORPRONU) din Bosnia-Herţegovina şi a autorizat declanşarea de lovituri aeriene pentru a împiedica sufocarea oraşului Sarajevo şi a altor zone ameninţate.

Cu ocazia reuniunii la vârf a NATO, timite la Bruxelles în ianuarie 1994, conducătorii ţărilor membre ale Alianţei şi-au reiterat oferta de a susţine operaţiunile de menţinere a păcii efectuate sub autoritatea Organizaţiei Naţiunilor Unite sau a CSCE. Ei au dat instrucţiuni Consiliului Atlanticului de Nord în sesiune permanentă şi examineze posibilităţile de dezvoltare şi adaptare a structurilor şi procedurilor politice şi militare ale Alianţei, pentru a-i permite acesteia să-şi desfăşoare cu mai multă eficacitate acţiunile, inclusiv pe cele de menţinere a păcii. În cadrul acestui proces, ei au subscris la conceptul de grupe de Forţe Operative Interarme Multinaţionale, ca un mijloc de facilitare a eventualelor operaţii, inclusiv operaţii la care ar participa ţări din afara Alianţei, în aşa fel încât să fie constituite capacităţi militare separabile, dar nu separate, putând fi folosite de către NATO sau UEO.

Programul PFP, lansat cu ocazia aceleiaşi reuniuni la vârf, prevede elaborarea planificării conume şi a unor exerciţii militare comune, precum şi realizarea de către ţările partenere a unor mijloace care să permită forţelor lor armate şi opereze împreună cu cele ale NATO în domenii precum menţinerea păcii, căutarea şi salvarea, operaţiunile umanitare. Primele exerciţii comune de menţinere a păcii, înscriindu-se în cadrul Parteneriatului pentru Pace, au avut loc în toamna anului 1994.

Şefii de stat şi de guvern au mai reafirmat şi că Alianţa era pregătită să lanseze atacuri aeriene în Bosnia-Herţegovina. În februarie, Consiliul a autorizat atacuri aeriene împotriva poziţiilor de artilerie şi mortiere care mai erau încă folosite în interiorul sau în jurul oraşului Sarajevo şi a stabilit o zonă de excludere pentru armele grele, pe o rază de 20 de km în jurul oraşului. Două luni mai târziu, în aprilie 1994, au fost luate hotărâri similare în legătură cu Goražde şi alte zone de securitate din Bosnia-Herţegovina.

La reuniunea lor din decembrie 1994, într-un context marcat de creşterea tensiunilor şi de agravarea conflictului din fosta Iugoslavie, miniştrii Afacerilor Externe din ţările membre NATO au făcut cunoscut că obiectivul comun era de a aduce pacea în regiune printr-o înţelegere bazată pe negocieri. Ei au arătat că Alianţa susţine eforturile Organizaţiei Naţiunilor Unite şi ale Grupului de contact (Franţa, Germania, Rusia, Marea Britanie şi Statele Unite) îndreptate spre realizarea acestui obiectiv. Alături de UEO, îşi vor continua operaţiunile vizând respectarea embargoului maritim în Adriatica şi sunt hotărâte să menţină unitatea şi coeziunea Alianţei de a acţiona împreună cu comunitatea internaţională, pentru găsirea unei soluţii juste şi pasnice pentru Bosnia, şi pentru întreg spaţiul ex-iugoslav.

Operaţiuni maritime

Nave aparţinând Forţei navale permanente a Alianţei din Mediterana, cu sprijinul Aviaţiei de patrulare maritimă a NATO au angajat operaţiuni de supraveghere în Marea Adriatică în iulie 1992. Aceste operaţii vizau susţinerea embargoului asupra armelor, embargo ce fusese decretat de Organizaţia Naţiunilor Unite împotriva tuturor republicilor din cadrul fostei Iugoslavii (rezoluţia 713 a Consiliului de Securitate), şi a sancţiunilor formulate împotriva Republicii Federative a Iugoslaviei (Serbia şi Muntenegru) (rezoluţia 757 a Consiliului de Securitate).

În noiembrie 1992, în completarea operaţiunilor de supraveghere maritimă, forţele NATO şi ale UEO din Adriatica au declanşat operaţiuni vizând respectarea sancţiunilor impuse de Organizaţia Naţiunilor Unite. Aceste operaţiuni, care nu se mai limitau 1a simple constatări ale unor eventuale violări ale embargoului, au permis forţelor maritime să oprească, şi inspecteze şi, atunci când era cazul, să întoarcă din drum o serie de nave. Până la sfirşitul lunii decembrie 1992, fuseseră astfel interceptate aproximativ 44 500 de nave care, atunci când s-a impus acest lucru, au fost întoarse din drum şi supuse inspecţiei.

În ziua de 8 iunie 1993 a avut loc o sesiune comună a Consiliului Atlanticului de Nord şi a Consiliului Europei Occidentale. Cele două consilii au apobat conceptul de operaţiune combinată a NATO şi UEO, concept care includea implementarea unui dispozitiv unic de comandă şi control, aflat sub autoritatea celor două organizaţii. Controlul operaţional al forţei operative interarme comune a NATO şi UEO a fost delegat prin autoritatea Comandamentului suprem al forţelor aliate din Europa (SACEUR), Comandamentului forţelor navale aliate din sudul Europei (COMNAVSOUTH). Operaţiunea a fost numită “Sharp Guard”.

La sediul NATO, între 5 şi 7 octombrie 1994 s-a ţinut un seminar asupra relaţiilor dintre menţinerea păcii ţi gestionarea crizelor. Au participat 38 de ţări şi reprezentanţi ai unor organisme internaţionale. Un rezumat al concluziilor acestui seminar a fost anexat raportului de activitate, asupra cooperării în domeniul menţinerii păcii, raport adresat miniştrilor şi publicat cu ocazia reuniunii NACC din 2 decembrie 1994. Acest raport defineşte un plan de acţiune pentru viitor, incluzând dezvoltarea înţelegerii dintre participanţi asupra conceptelor şi cerinţelor operaţionale legate de menţinerea păcii: antrenamentul, instruirea şi exerciţiile necesare, precum şi aspecte logistice.

Trei exerciţii de menţinere a păcii s-au desfăşurat în toamna lui 1994 în cadrul NACC/PFP, unul in Polonia, altul în Olanda, cel de-al treilea fiind un exerciţiu maritim. În afară de acestea, au mai avut loc şi un anumit număr de exerciţii bilaterale şi multilaterale, fiind prevăzut un substanţial program de exerciţii atât pentru 1995, cât şi pentru perioada următoare.

INTERACŢIUNEA DINTRE ALIANŢĂ ŞI ORGANIZAŢIA PENTRU SECURITATE ŞI COOPERARE ÎN EUROPA (OSCE) 8

Organizaţia pentru Securitate şi Cooperare în Europa este un element-cheie al arhitecturii europene de securitate. Este singurul forum în care se regăsesc toate ţările Europei, alături de Canada şi Statele Unite, pentru a discuta într-un cadru comun despre drepturile omului, despre libertăţile fundamentale, democraţie, preeminenţa dreptului, despre securitate şi cooperare economică. În capitolul IV va fi făcută o prezentare a originilor şi structurilor actuale ale OSCE.

Prin multiplele lor propuneri şi contribuţii, individuale sau colective - de la măsuri de sporire a încrederii, până la angajamente ferme în problema drepturilor omului -, statele membre ale Alianţei au sprijinit şi stimulat procesul OSCE încă de la crearea sa şi au jucat un rol major în momentele cheie ale dezvoltării sale. Instituţionalizarea procesului OSCE, decisă la reuniunea la vârf a CSCE din 1990 de la Paris, a fost susţinută în mod activ de Alianţă care, la reuniunea la vârf de la Roma din 1991, a prezentat noi propuneri concrete vizând întărirea rolului pe care OSCE îl va avea în viitor.

Reprezentanţii ţărilor membre NATO, reuniţi în sesiune ministerială a Consiliului Atlanticului de Nord de la Oslo, pe 4 iunie 1992, au declarat în comunicatul final că erau gata să susţină, după caz şi conform propriilor lor proceduri activităţile de menţinere a păcii întreprinse sub responsabilitatea OSCE, inclusiv prin punerea la dispoziţie a resurselor competenţelor Alianţei. În comunicatul lor din iunie 1993 miniştrii Afacerilor Exteme din ţările membre NATO au reiterat aceste angajamente.

Susţinerea practică oferită de NATO pentru activităţile OSCE a fost recunoscută în Declaraţia reuniunii la vârf de la Helsinki, din 1992. Statele participante la OSCE au convenit să invite NATO, precum şi alte organizaţii internaţionale competente, să asiste la reuniunile OSCE şi să contribuie la lucrările desfăşurate pe subiecte specializate.



8 Fostă CSCE - noua denumire este folosită începând cu 1 ianuarie 1995.

În cadrul Forumului OSCE pentru cooperare în domeniul securităţii, ţările membre NATO au prezentat, împreună cu alte state participante, mai multe propuneri fundamentale privind probleme cum ar fi: armonizarea, schimbul de informaţii asupra planurilor de apărare, neproliferarea şi transferul de arme, cooperarea şi contactele militare, schimbul global de informaţii militare şi măsurile de stabilizare ce trebuie luate în situaţii de criză locală.

Alianţa continuă să contribuie la mărirea capacităţilor operaţionale şi instituţionale ale OSCE în domeniul prevenirii conflictelor, al gestionării crizelor şi reglementării paşnice a diferendelor. Manfred Worner, fostul Secretar General al NATO, într-o alocuţiune ţinută cu ocazia reuniunii Consiliului OSCE de la Roma, în 30 decembrie 1993, a subliniat că Alianţa nu va precupeţi nici un efort pentru a întări OSCE. La reuniunea la vârf ce a avut loc în ianuarie 1994 la Bruxelles, conducătorii Alianţei au reînnoit acest angajament şi s-au declarat hotărâţi să susţină în mod activ eforturile vizând dezvoltarea mijloacelor operaţionale de care dispune OSCE pentru alarmare rapidă, pentru prevenirea conflictelor şi gestionării crizelor.

Înaintea începerii reuniunii la vârf a OSCE ce a avut loc la Budapesta, în decembrie 1994, miniştrii Afacerilor Externe din ţările membre ale NATO şi-au exprimat sprijinul pentru obiectivele reuniunii respective, în diferite domenii. Ca acord regional definit de termenii capitolului VIII al Cartei Organizaţiei Naţiunilor Unite, OSCE ar trebui să joace un rol esenţial în prevenirea conflictelor precum şi în gestionarea şi rezolvarea crizelor în zona sa de competenţă. Conform dispoziţiilor articolului 52 din Carta Organizaţiei Naţiunilor Unite, statele participante la OSCE ar trebui să facă toate eforturile pentru a ajunge la o reglementare paşnică a diferendelor de ordin local prin intermediul OSCE, înainte de a se hotărî să supună situaţia atenţiei Consiliului de Securitate al Organizaţiei Naţiunilor Unite.

Analizând situaţia din sudul Caucazului, situaţie ce continuă să fie deosebit de îngrijorătoare, guvernele aliate au insistat asupra faptului că nu vor putea fi găsite soluţii durabile pentru conflictele din regiune, mai ales pentru cele din Nagomo-Karabah şi din împrejurimi, decât sub egida ONU şi graţie mecanismelor OSCE. Ei şi-au exprimat speranţa că OSCE va fi în măsură să aducă o contribuţie eficientă la procesul de pace în zona Nagorno-Karabah, mai ales prin iniţierea unei misiuni multinaţionale de menţinere a păcii sub egida OSCE.

Cea de-a cincea conferinţă de analiză a OSCE, ţinută la Budapesta între 10 octombrie şi 2 decembrie 1994, s-a încheiat, în zilele de 5 şi 6 decembrie, printr-o reuniune la vârf la care asista şi noul Secretar General al NATO, Willy Claes. În alocuţiunea sa rostită în faţa conducătorilor OSCE, Secretarul General a declarat că NATO era gata să-şi pună resursele şi experienţa la dispoziţia OSCE pentru a susţine sarcinile sale de menţinere a păcii şi gestionare de crize, aşa cum o făcuse şi pentru Organizaţia Naţiunilor Unite. Ar trebui să mai fie luate în considerare şi faptul că noile modalităţi de cooperare, cele iniţiate prin intermediul Consiliului de Cooperare Nord-Atlantic şi al Parteneriatului pentru Pace, completează şi susţin activităţile OSCE.

La o reuniune convocată de Preşedintele în exerciţiu al OSCE pe 5 decembrie, Secretarul General al NATO a subliniat necesitatea de a creşte complementaritatea eforturilor între organizaţiile internaţionale, pe baza unei repartizări raţionale a sarcinilor şi riscurilor. El a arătat faptul că Alianţa era în continuare gata să susţină operaţiuni de menţinere a păcii sau de alt gen, bazate pe un mandat al Organizaţiei Naţiunilor Unite sau al OSCE, şi a menţionat că eficacitatea era determinată de o interacţiune şi la o coordonare judicioasă la nivel politic, strategic şi tactic.

Participarea presedinţiei OSCE la lucrările Grupului ad-hoc pentru cooperare în domeniul menţinerii păcii este o dovadă a complementarităţii şi a transparenţei ce caracterizează dezvoltarea cooperarării pentru menţinerea păcii în cadrul NACC şi PFP.

 

IDENTITATEA EUROPEANĂ DE SECURITATE ŞI APĂRARE

Tratatul asupra Uniunii Europene, semnat în decembrie 1991 la Maastricht de către conducătorii Comunităţii Europene, reprezintă o etapă importantă in evoluţia spre o nouă arhitectură de securitate. La 1 noiembrie 1993, în urma finalizării procesului de ratificare a Tratatului de la Maastricht, Comunitatea Europeană a devenit Uniunea Europeană.

În ianuarie 1994, şefii de stat şi de guvem din ţările membre NATO au salutat intrarea în vigoare a Tratatului şi lansarea Uniunii Europene, care va duce la întărirea forţei europene de susţinere a Alianţei şi-i va permite să-şi aducă o contribuţie mai coerentă la securitatea tuturor Aliaţilor. În declaraţia publicată cu ocazia acestei reuniuni, ei au mai salutat cooperarea din ce în ce mai strânsă şi în continuă creştere între NATO şi Uniunea Europei Occidentale (UEO) (vezi Capitolul IV), cooperare stabilită în funcţie de principiile de complementaritate şi de transparenţă convenite. În cadrul aceluiaşi text, ei mai enunţau faptul că erau gata “să pună la dispoziţie mijloacele colective ale Alianţei, pe baza consultărilor în cadrul Consiliului Atlanticului de Nord, pentru operaţii ale UEO efectuate de Aliaţii europeni ca aplicare a politicii lor exteme şi de securitate comună”.

În acest sens, în cadrul lărgirii cooperării cu UEO, de dezvoltare a structurilor şi procedurilor NATO şi de adaptare a lor pentru noi sarcini, şefii de stat şi de guvem au acceptat conceptul de Forţe operative interarme multinaţionale (CJTF). Ei au însărcinat autorităţile militare ale NATO să dezvolte acest concept şi să stabilească structurile necesare; sunt în curs lucrări aprofundate pentru implementarea sa. În reuniunea Consiliului Atlanticului de Nord din 1 decembrie 1994, miniştrii au însărcinat Consiliul în sesiune permanentă să examineze mijloacele care să permită continuarea dezvoltării acestui concept, inclusiv prin experienţe-pilot - de îndată ce va fi posibil. Reuniţi în decembrie 1994, miniştrii Apărării din ţările membre ale NATO şi-au reafirmat sprijinul faţă de continuarea lucrărilor referitoare la acest concept, a cărui punere în aplicare ar trebui să fie compatibilă cu principiul dezvoltării capacităţilor militare separabile, dar nu separate, ce pot fi folosite de NATO sau UEO.

Tratatul de la Maastricht include şi acordul asupra elaborării unei politici externe şi de securitate comune, “inclusiv definirea unei politici de apărare comune care ar putea conduce, în timp, la o apărare comună”. El include şi o referire la UEO, ca fiind parte integrantă a dezvoltării Uniunii Europene create de Tratat şi cerea UEO să elaboreze şi să pună în aplicare hotărârile şi acţiunile Uniunii care au implicaţii în domeniul apărării.

La reuniunea statelor membre ale UEO care a avut loc la Maastricht în decembrie 1991, în paralel cu reuniunea Consiliului Europei, a fost publicată o declaraţie ce invita membrii Uniunii Europene să adere la UEO sau să facă parte din acest organism în calitate de observatori, iar celelalte ţări europene membre ale NATO să devină membre asociate ale acestei organizaţii.

Tratatul asupra Uniunii Europene prevedea şi elaborarea unui raport care să fie prezentat Consiliului Europei în 1996, asupra progreselor înregistrate şi experienţei acumulate în domeniul politicii externe şi al securităţii.

Alianţa a salutat toate aceste demersuri, considerând că apariţia unei identităţi europene de securitate, reflectată în întărirea pilonului european al Alianţei, consolidează astfel integritatea şi eficacitatea Alianţei Atlantice în ansamblul său. Mai mult, cele două procese pozitive se potentează reciproc. În paralel, ţările membre au convenit să consolideze legătura transatlantică esenţială, al cărei garant este Alianţa, şi să menţină pe deplin unitatea strategică şi caracterul indivizibil al securităţii lor.

Conceptul strategic al Alianţei, care defineşte principiile de bază adoptate de comun acord pentru forţele armate ale tuturor membrilor Alianţei, favorizează complementaritatea Alianţei cu componenta structurală de apărare ce rezultă din procesul unificării politice europene. Ţările Alianţei şi-au reafirmat intenţia de a menţine coerenţa operativă existentă, de aceasta depinzând, în ultimă instanţă, propria lor securitate. Dar, în acelaşi timp, au salutat perspectiva creşterii progresive a rolului Uniunii Europei Occidentale, atât în calitatea ei de componentă militară a procesului de unificare europeană, cât şi ca mijloc de a întări pilonul european al Alianţei. Ţările membre UEO au afirmat că Alianţa rămâne forumul principal de consultare între membrii săi şi locul unde aceştia se pun de acord asupra politicilor privind angajamentele Aliaţilor în materie de securitate şi apărare, definite prin Tratatul de la Washington.

Cu ocazia întrunirii Consiliului Miniştrilor UEO, ce a avut loc la Noordwijk, în noiembrie 1994, au fost convenite concluziile preliminare privind definirea unei politici comune de apărare europeană. Acest rezultat, care ţinea seama şi de concluziile reuniunii NATO la vârf din ianuarie 1994, a fost salutat de miniştrii de Externe ai ţărilor membre ale NATO, întruniţi la Bruxelles, la sfârşitul aceluiaşi an.

 

DOCUMENTUL-CADRU PRIVIND POLITICA ALIANŢEI ÎN DOMENIUL PROLIFERĂRII ARMELOR DE DISTRUGERE ÎN MASĂ 9

În declaraţia sa din 31 ianuarie 1992, Consiliul de Securitate al Organizaţiei Naţiunilor Unite afirmă că proliferarea armelor de distrugere în masă constituie o ameninţare pentru pacea şi securitatea internaţionale. Conceptul strategic al Alianţei, adoptat de şefii de guvern şi de stat la reuniunea la vârf de la Roma, în noiembrie 1991, arată că proliferarea armelor de distrugere în masă şi a rachetelor balistice trebuia să devină obiectul unei atenţii deosebite. Şefii de stat şi de guvern din cadrul NATO au sublinitat că proliferarea armelor de distrugere în masă şi a vectorilor acestora constituie o ameninţare pentru securitatea internaţională şi un motiv de preocupare pentru Alianţă. Ei au dispus ca NATO să elaboreze un Document-cadru de orientare politică, de natură să permită intensificarea actualelor eforturi de prevenire, reducerea ameninţării proliferării şi apărării ţărilor aliate. Documentul-cadru a fost elaborat de două grupuri de experţi, constituite conform hotărârii reuniunii la vârf din ianuarie 1994 de a intensifica şi extinde eforturile politice şi militate ale NATO împotriva fenomenului proliferării. Activitatea celor două grupuri – Grupul politico militar la nivel înalt pe probleme de proliferare (SGP) şi Grupul superior militar pentru problema proliferării (DGP) - este coordonată de un Comitet mixt pentru problema proliferării (JCP), care raportează Consiliului Atlanticului de Nord.

Iniţiativa reuniunii la vârf reflectă faptul că există anumite aspecte ale evoluţiei contextului de securitate care pot duce la o creştere a proliferării armelor de distrugere în masă. În principal, aceste aspecte sunt:

- anumite state (Irakul şi Coreea de Nord, spre exemplu) nu au respectat, ba chiar au încălcat în mod deliberat angajamentele luate pe plan international în domeniul neproliferării, mai ales cele care decurgeau din aderarea lor la Tratatul din 1968 asupra neproliferării;

- schimbările politice majore care s-au produs pe continentul european după destrămarea Uniunii Sovietice au, pe planul proliferării, incidente potenţiale asupra cărora trebuie concentrată întreaga atenţie;

- un anume număr de state situate la graniţele Alianţei continuă să încerce să dezvolte sau să achiziţioneze mijloace de producere a armelor de distrugere în masă şi a vectorilor acestora, sau să cumpere asemenea sisteme pe căi ilicite;

- elemente nestatale, cum ar fi teroriştii, pot încerca să achiziţioneze arme de distrugere în masă;

- dezvoltarea continuă a schimburilor comerciale în economia mondială actuală, incluzând transferurile de materiale ce pot avea dublă folosinţă, antrenează o răspândire mai largă a tehnologiei, ceea ce face mai dificile detectarea şi prevenirea transferurilor de materiale şi tehnologii destinate fabricării armelor de distrugere în masă şi ale vectorilor pentru transportul acestora;

- dezvoltarea tehnologiilor naţionale legate de armele de distrugere în masă constituie un alt obstacol în controlul proliferării;

- există şi riscul de a vedea că un agent al proliferării va căuta să obţină un profit sau un câştig politic în urma vânzării armelor de distrugere în masă şi a mijloacelor de transport al acestora, precum şi a tehnologiei aferente sau a tehnicilor de fabricare corespunzătoare. În urma unui asemenea trafic, licit sau nu, Aliaţii, s-ar găsi amenintaţi de un adversar care ar obţine arme de distrugere în masă construite în afara zonei NATO.

Eforturile depuse acum pe plan internaţional sunt axate pe prevenirea proliferării armelor de distrugere în masă şi a rachetelor, graţie unei serii de tratate şi regimuri internaţionale. Tratatele cele mai importante, care stabilesc norme juridice în materie, sunt Tratatul de neproliferare a armelor nucleare (NPT), Convenţia asupra armelor chimice şi Convenţia asupra armelor biologice şi cu toxine. În ceea ce priveşte NPT, ca urmare a extinderii sale necondiţionate şi indefinite în mai 1995, eforturile actuale se concentrează pe adeziunea universală la prevederile sale, întărirea regirmului de verificare şi garanţii. În legătură cu Convenţia asupra armelor chimice, obiectivul imediat este intrarea sa în vigoare în cel mai scurt timp. Prevederile Convenţiei asupra armelor biologice şi cu toxine pot fi potenţate prin acţiuni în domeniul transparenţei şi verificării. Aliaţii susţin pe deplin aceste eforturi.

Tratatele menţionate anterior sunt completate, din partea furnizorilor, de grupul de furnizori nucleari, Comitetul Zangger, Grupul Australia şi Regimul de control al tehnologiei rachetelor. Aceste regimuri ar trebui să fie întărite printr-o cât mai largă adeziune şi prin mărirea eficacităţii lor.

Aliaţii mai susţin şi alte eforturi depuse în domeniul neproliferării şi al controlului armamentelor, cum ar fi negocierea unui tratat de interzicere completă a experienţelor nucleare, tratat care să fie universal verificabil, şi a unui proiect de convenţie interzicând producerea de materiale fisionabile pentru fabricarea de explozibili nucleari.

Politica Alianţei în ce priveşte proliferarea vizează mai degrabă susţinerea, întărirea şi completarea acestor tratate sau regimuri internaţionale decât crearea de structuri paralele sau de substitute.

 

ROLUL NATO

În concordanţă cu Conceptul strategic, rolul NATO constă nu numai în apărarea teritoriului ţărilor membre, ci şi în asigurarea unei baze indispensabile pentru un climat stabil de securitate în Europa.

Existenţa unei ordini internaţionale stabile, pe o bază largă de valori comune este esenţială pentru securitatea Aliaţilor. Proliferarea armelor de distrugere în masă poate compromite realizarea acestei ordini internaţionale stabile. Dimpotrivă, lipsa de încredere în ordinea internaţională poate incita statele la achiziţionarea de arme de distrugere în masă pentru a putea face faţa ameninţărilor pe care le-ar percepe.

Armele de distrugere în masă şi vectorii acestora pot, de asemenea, să reprezinte o ameninţare militară directă pentru statele membre ale Alianţei şi pentru forţele lor armate.

Atitudinea NATO în problema proliferării are, în consecinţă, atât o dimensiune politică, cât şi una militară.

 

DIMENSIUNEA POLITICĂ

Principalul obiectiv al Alianţei şi al membrilor săi în ceea ce priveşte neproliferarea este de a preveni acest fenomen sau, dacă el s-a produs, de a-l anihila prin acţiune diplomatică. În acest sens, NATO susţine, fără a le dubla, acţiunile deja în curs de desfăşurare în alte foruri şi instituţii internţionale. În special, Aliaţii procedează la:

- evaluarea riscului de proliferare prezentat de state situate la frontierele zonei NATO, precum şi a proceselor relevante în acest sens, petrecute în afara zonei NATO;

- ţinerea de consultări regulate asupra problemei ameninţării proliferării armelor de distrugere în masă şi a altora conexe, precum şi coordonarea activităţilor desfăşurate acum în cadrul Alianţei, referitoare la anumite aspecte ale problematicii proliferării armelor de distrugere în masă;

- susţinerea eforturilor vizând lărgirea participării la instituţiile sau activităţile internaţionale legate de neproliferare;

- continuarea schimbului de informaţii asupra acţiunilor pe care le desfăşoară în vederea distrugerii fără riscuri a armelor nucleare din fosta Uniune Sovietică;

- organizarea de consultări în cadrul NACC cu partenerii din NACC şi PFP pentru a promova o înţelegere şi o percepţie comune faţă de problema proliferării armelor de distrugere în masă, ţinând cont de eforturile făcute în acest sens de către alte instituţii, mai ales de diferitele grupuri de control al exporturilor.

Dimensiunea de apărare

În calitate de alianţă defensivă, NATO trebuie să pună la dispoziţe capacităţile militare necesare pentru descurajarea proliferării sau folosirii armelor de distrugere în masă şi, la nevoie, să fie gata să apere teritoriul, populaţile şi forţele NATO. De asemenea, NATO: 

- examinează în detaliu ameninţarea existentă, şi cea potenţială, reprezentată pentru Aliaţi de proliferarea armelor de distrugere în masă, luând în considerare principalele evoluţii majore pe plan militar şi tehnologic;

- examinează implicaţiile pe care le are proliferarea asupra planificării apărării şi capacităţilor de apărare ale NATO şi ale membrilor săi şi caută să stabilească noile măsuri care s-ar putea impune în domeniul apărării;

- analizează, la nevoie, modalităţile de ameliorare a capacităţilor de apărare ale NATO şi ale membrilor săi, pentru a proteja teritoriul, populaţiile şi forţele NATO împotriva folosirii armelor de distrugere în masă, pe baza evaluării ameninţărilor (incluzând şi elementele nestatale) contra doctrinei şi planurilor militare ale Aliaţilor şi a capacităţilor lor militare;

- examinează maniera în care dispozitivul de apărare al NATO poate susţine sau influenţa eforturile diplomatice vizând prevenirea proliferării, înainte ca acestea să devină efectiv o ameninţare, sau să o anihileze.

MEDITERANA

Cu ocazia reuniunii ministeriale a Consiliului Atlanticului de Nord ţinute la Atena, în iunie 1993, apoi, la reuniunea la vârf de la Bruxelles, din 1994, conducătorii Alianţei şi-au reafirmat convingerea că securitatea din Europa este puternic influenţată de securitatea din Mediterana. Incidenţa pozitivă a acordurilor recent încheiate în cadrul procesului de pace din Orientul Apropiat constituie un progres decisiv şi deschide calea pentru luarea în considerare a unor măsuri care ar putea promova dialogul, înţelegerea şi procesul de întărire a încrederii în regiune.

Miniştrii Afacerilor Externe au convenit, în iunie 1994, la Istanbul, să analizeze posibile propuneri pentru a atinge aceste obiective. În decembrie 1994, au declarat că sunt gata pentru stabilirea de contacte între Alianţă şi statele mediteraneene nemembre, de la caz la caz, pentru a contribui astfel la întărirea stabilităţii regionale.

Pe 8 februarie 1995, Consiliul, întrunit în sesiune permanentă, a decis iniţierea unui dialog direct cu ţările nemembre din zona Mediteranei, care să contribuie la securitatea şi stabilitatea în întreaga regiune mediteraneană şi pentru a se ajunge la o mai bună înţelegere reciprocă.

La întâlnirea lor din primăvara lui 1995, miniştrii Afacerilor Externe ai ţărilor membre ale NATO au remarcat cu satisfacţie faptul că initiaţiva lor în favoarea dialogului a beneficiat de un răspuns pozitiv şi au fost declanşate discuţii exploratorii cu 5 state din zona Mediteranei care nu sunt membre ale Alianţei (Egipt, Maroc, Tunisia, Israel şi Mauritania).

Se urmăreşte o extindere a dialogului spre alte ţări din zona Mediteranei care sunt doritoare şi capabile să contribuie la pacea şi securitatea regiunii, imediat după ce va fi încheiată actuala rundă de discuţii cu ţările mai sus menţionate.

 

CAPITOLUL II

PRINCIPIILE DE FUNCŢIONARE ALE NATO

 

STRUCTURA ŞI MODUL DE FUNCŢIONARE

Cooperarea între cele 16 state membre se bazează esenţialmente pe o structură care a fost pusă în practică în primii ani de existenţă ai Alianţei şi ale cărei elemente fundamentale sunt următoarele:

(a) Consiliul Atlanticului de Nord (NAC), învestit cu autoritate politică şi puteri decizionale reale, alcătuit din reprezentanţii permanenţi ai tuturor ţărilor membre, care se reunesc cel puţin o dată pe săptămână. Consiliul se reuneşte şi la nivel mai înalt, respectiv al miniştrilor Afacerilor Externe sau al şefilor de stat şi de guvem, dar exercită aceeaşi autoritate şi aceleaşi puteri decizionale iar statutul şi validitatea hotărârilor sale sunt aceleaşi indiferent de nivelul reuniunii. Consiliul are de jucat un rol important în raport cu opinia publică şi difuzează declaraţii şi comunicate care explică marelui public şi guvernelor ţărilor care nu sunt membre ale Alianţei, orientările şi hotărârile sale.

Consiliul este singurul organ al Alianţei a cărui autoritate derivă în mod explicit din Tratatul Atlanticului de Nord, în termenii căruia a primit însărcinarea de a crea organisme subordonate. În consecinţă, au fost constituite comitete şi grupuri de studiu pentru a sprijini Consiliul sau pentru a-şi asurna responsabilităţi în anumite domenii, cum ar fi planurile de apărare, planurile nucleare sau problemele militare.

Consiliul oferă deci guvernelor ţărilor membre un for unic pentru consultări pe scară largă asupra tuturor problemelor legate de securitatea tor, fiind cel mai important organ de decizie din cadrul NATO. Cele 16 ţări membre NATO au aceleaşi drepturi la masa Consiliului. Deciziile, luate de comun acord, sunt expresia voinţei colective a guvernelor ţărilor mernbre. Toate guvernele ţărilor membre participă la elaborarea orientărilor de către Consiliu sau sub autoritatea acestuia, în consens, regulă pe care se bazează toate hotărârile.

Fiecare guvern este reprezentat în Consiliu de un reprezentant permanent cu rang de ambasador, secundat de personal politic şi militar, sau de delegaţii la NATO, de dimensiuni variabile.

Cel puţin de două ori pe an, Consiliul se reuneşte în sesiune ministerială, guvemul fiecărei ţări fiind reprezentat de ministrul Afacerilor Externe. Atunci când trebuie examinate probleme deosebit de importante, se desfăşoară reuniuni la vârf, cu participarea şefilor de stat şi de guvern.

Cu toate că ritmul normal al şedinţelor Consiliului permanent este de cel puţin una pe săptămână, în caz de necesitate, el poate fi convocat foarte rapid. Reuniunile sale sunt prezidate de Secretarul General al NATO sau, în lipsa acestuia, de Secretarul General adjunct. Presedinţia de onoare a acestor reuniuni este conferită, pe rând, în ordinea alfabetului englez, şi pe o durată de un an, unuia dintre miniştrii Afacerilor Externe.

Problemele examinate şi hotărârile luate la reuniunile Consiliului se referă la toate aspectele activităţilor Organizaţiei şi se bazează adesea pe rapoartele şi recomandările pregătite, la cererea Consiliului, de către comitetele din subordine. Reprezentanţii naţionali şi Secretarul General pot aduce în discuţie diferite probleme. Reprezentanţii permanenţi acţionează conform instrucţiunilor primite din ţările lor şi furnizează colegilor lor informaţii şi explicaţii asupra punctelor de vedere şi a poziţiilor adoptate de propriile guveme. De asemenea, ei îşi informează propriile guverne asupra punctelor de vedere exprimate şi a poziţiilor luate de alte guverne, informează asupra evoluţiilor noi, le ţine la curent cu situaţia obţinerii consensului asupra subiectelor sau domeniilor importante în care punctele de vedere naţionale sunt divergente.

Atunci când trebuie luate hotărâri, ele trebuie adoptate în unanimitate şi de comun acord. Nu există nici vot nici hotărâre luată pe baza majorităţii. Fiecare ţară reprezentată în Consiliu sau într-unul dintre comitetele sale subordonate îşi păstrează deplina suveranitate şi deplina responsabilitate a hotărârilor sale.

(b) Comitetul pentru planificarea apărării (DPC), alcătuit în mod normal, din reprezentanţii permanenţi, şi care se reuneşte cel puţin de două ori pe an la nivelul miniştrilor Apărării; se ocupă cu majoritatea problemelor de apărare şi a celor legate de planificarea apărării colective. Cu excepţia Franţei, toate ţările membre sunt reprezentate în acest organism. Comitetul pentru planificarea apărării elaborează orientări pentru autorităţile militare ale NATO şi în limitele responsabilităţilor sale, îşi asumă aceleaşi funcţii şi dispune de aceleaşi puteri cu ale Consiliului, în problemele ţinând de competenţa sa.

(c) Grupul pentru planificarea nucleară (NPG) este principalul cadru în care se desfăşoară consultările asupra tuturor problemelor legate de rolul forţelor nucleare în cadrul politicii de securitate şi de apărare a NATO. În mod normal, se reuneşte de două ori pe an, la nivelul miniştrilor Apărării, în general în acelaşi timp cu DPC şi în funcţie de necesităţi, la nivelul ambasadorilor.

(d) Secretarul General este o personalitate politică de talie internaţională, numit de ţările membre pentru a-şi asuma funcţiile de Preşedinte al Consiliului Atlanticului de Nord, al Comitetului pentru planificarea apărării, al Grupului pentru planificare nucleară şi al altor comitete principale, în acelaşi timp cu cea de Secretar General al NATO. Este, de asemenea, principalul purtător de cuvânt al Organizaţiei, atât în relaţiile acesteia cu exteriorul, cât şi în discuţiile şi contactele cu guvernele ţărilor membre. Rolul Secretarului General este prezentat mai detaliat în Capitolul III.

(e) Statul Major Internaţional este alcătuit din cetăţeni ai ţărilor membre care lucrează pentru Consiliu, pentru comitetele şi grupurile de lucru subordonate lui şi funcţionează în permanenţă cu o gamă largă de probleme ce interesează Alianţa. În afară de acesta, mai multe agenţii şi organisme civile instalate pe teritoriul diferitelor ţări membre se ocupă de sectoare bine specializate, cum ar fi telecomunicaţiile şi sprijinul logistic. Organizarea şi structura Statului Major Internaţional, precum şi principalele agenţii civile create de NATO pentru a răspunde unor misiuni specifice sunt prezentate în Capitolul III.

(f) Comitetul militar, insărcinat să recomande autorităţilor politice ale NATO măsurile socotite a fi necesare pentru apărarea comună a zonei NATO şi de a orienta asupra problemelor militare pe Înalţii Comandanţi ai NATO, funcţiunile acestora fiind prezentate în Capitolul III. La reuniunile Consiliului Atlanticului de Nord, ale Comitetului pentru planificarea apărării şi ale Grupului pentru planificare nucleară, Comitetul este reprezentat de preşedintele său sau de delegatul acestuia.

Comitetul militar este cea mai înaltă instanţă militară a Alianţei, plasat sub autoritatea politică a Consiliului Atlanticului de Nord şi a Comitetului pentru planificarea apărării sau, dacă este vorba despre probleme nucleare, a Grupului pentru planificarea nucleară. Este alcătuit din şefii de Stat Major ai fiecăreia dintre ţările membre, cu excepţia Franţei, care este reprezentată de o misiune militară. Islanda, care nu deţine forţe armate, poate să fie reprezentată în Comitetul militar de o personalitate civilă. Şefii de Stat Major se reunesc de cel puţin două ori pe an. În rest, ţările membre îşi trimit aici reprezentanţi militari naţionali, numiţi de şefii de Stat Major.

Preşedinţia Comitetului Militar este asigurată pe rând, pe o perioadă de un an, de fiecare dintre ţări, în ordinea alfabetului englez. Preşedintele Comitetului militar este reprezentantul Comitetului în alte organisme şi purtătorul de cuvânt al Comitetului; el conduce şi activităţile curente.

(g) Structura militară integrată rămâne plasată sub controlul şi orientarea autorităţilor politice de nivelul cel mai ănalt. Ea serveşte drept cadru pentru organizarea apărării teritoriului ţărilor membre împotriva ameninţărilor îndreptate împotriva securităţii sau stabilităţii lor. Această structură include o reţea de mari comandamente şi de comandamente militare subordonate, care acoperă, împreună, întreaga zonă a Atlanticului de Nord. Asigură desfăşurarea exerciţiilor comune ale forţelor armate, precum şi colaborarea în domenii cum ar fi sistemele de comunicaţii şi informare, apărarea aeriană, sprijinul logistic al forţelor armate şi standardizarea sau interoperabilitatea procedurilor şi echipamentelor.

Forţele armate ce aparţin structurii integrate a Alianţei au misiunea de a garanta securitatea şi integritatea teritorială a ţărilor membre, de a contribui la menţinerea stabilităţii şi echilibrului în Europa şi la gestionarea crizelor, ca şi la asigurarea apărării zonei strategice desemnate prin Tratatul NATO.

Structura militară integrată este adaptată în funcţie de modificările apărute în climatul strategic. Ea este prezentată mai detaliat în Capitolul III.

(h) Statul Major militar internaţional sprijină activitatea Comitetului militar. Există mai multe agenţii militare ce se ocupă de aspecte specifice ale activităţii sale. Prezentarea organizării şi structurii Statului Major militar internaţional şi a agenţiilor militare se află în Capitolul III.

Elementele fundamentale ale dispozitivului de consultare şi de decizie al Alianţei, evocate mai sus, se bazează pe o structură de comitete ce permite fiecărei ţări membre să fie reprezentată la toate nivelurile, în toate domeniile de activitate la care NATO participă în capitolele care urmează sunt descrise principalele comitete şi funcţiile lor.

În urma iniţiativelor luate în ianuarie 1994 de şefii de stat şi de guvern din ţările NATO, Consiliul Atlanticului de Nord a constituit noi comitete şi grupuri care fac parte din dispozitivul ce permite NATO să gireze îndeplinirea de noi misiuni:

- Comitetul director politico-militar al Parteneriatului pentru Pace (PMSC), principală instanţă de lucru pentru toate problemele legate de Parteneriatul pentru Pace; se reuneşte în diferite formule, inclusiv la modul individual, cu un partener sau altul, şi cu toate ţările din NACC/PFP (vezi Capitolul I, Parteneriatul pentru Pace). Grupul ad-hoc al NACC pentru cooperare în menţinerea păcii a fuzionat cu PMSC pentru a forma PMSC/Grupul ad-hoc pentru cooperare în menţinerea păcii.

- Comitetul mixt pentru problemele proliferării (JCP) face sinteza activităţilor altor două grupuri, Grupul politico-militar la nivel înalt, pe probleme de proliferare (SGP) şi Grupul principal de apărare în problemele proliferării (DGP). SGP are ca sarcină dezvoltarea unui cadru politic global asupra proliferării şi serveşte drept forum pentru consultări privind aspectele politice ale ameninţării pe care o reprezintă proliferarea. Comitetul se reuneşte sub preşedinţia Secretarului General adjunct pentru probleme politice. DGP se ocupă în special de acele aspecte ale proliferării care interesează apărarea; este coprezidat, prin rotaţie de doi reprezentanţi de înalt nivel, un nord-american şi un european. JPC se reuneşte sub preşedinţia Secretarului General adjunct al NATO şi este subordonat Consiliului Atlanticului de Nord.

- Consiliul a mai creat, în mai 1994, Grupul provizoriu de coordonare politică (PPCG). Acest grup are sarcina ca împreună cu autorităţile militare ale NATO, să ajute Consiliul să examineze modul în care Alianţa ar putea dezvolta şi adapta structurile şi procedurile sale politice şi militare pentru îndeplinirea, într-un mod mai eficient şi într-o manieră mai suplă, a misiunilor asumate, mai ales în ceea ce priveşte menţinerea păcii, cooperarea cu Uniunea Europei Occidentale (UEO) şi, în acest context, dezvoltarea conceptului de Forţe operative interarme multinaţionale (CJTF). Aceste misiuni sunt prezentate în Capitolul I. PPCG se reuneşte sub preşedinţia Secretarului General adjunct pentru planificare şi politica de apărare.

Structura prezentată mai sus, constituită din elementele esenţiale ale Organizaţiei, se bazează pe proceduri de consultare politice şi de altă natură şi pe un sistem comun de finanţare, civil şi militar, asigurat de ţările membre, după principiul repartlizării costurilor. Acest principiu se aplică şi în cazul furnizării instalaţiilor de bază, necesare forţelor de apărare ale ţărilor membre pentru a-şi respecta angajamentele faţă de NAT0, precum şi pentru bugetul sediului politic din Bruxelles şi al agenţiilor civile şi militare ale NATO situate în alte părţi. Aşa stau lucrurile pentru toate domeniile de cooperare în cadrul NATO.

Alocarea resurselor financiare ale NATO se face pe baza unui buget civil şi a unuia militar, foarte clar separate între ele, administrate de Comitetul pentru Bugetul Civil (CMC) şi, respectiv, de Comitetul pentru Bugetul Militar (CBM), conform unor formule agreate de repartizare a costurilor şi în cadrul unui proces de selecţie cu autoreglare. Se materializează astfel principiile de transparenţă, flexibilitate şi echitate ce garantează că Organizaţia, în ansamblul său, precum şi diferiţii săi membri profită la maximum ăn urma căutării unor soluţii rentabile la probleme comune. Controlul exercitat de autorităţile civile şi obligaţia reciprocă de a prezenta rapoarte, inclusiv acceptarea de către toate ţările membre a unui riguros examen bugetar multilateral, sunt nişte caracteristici fundamentale. O trăsătură importantă a sistemului o constituie atribuirea de pieţe rezultate în urma activităţilor finanţate în comun, rezultat al unei concurenţe loiale între furnizorii naţionali de materiale şi servicii.

Ţinând seama, pe de o parte de incidenţele pe care le are transformarea Alianţei în domeniile finanţelor şi resurselor şi, pe de altă parte, de noile sarcini stabilite de guvernele ţărilor membre NATO, a mai fost organizat şi un Birou principal pentru resurse (SRB). Alcătuit din reprezentanţi naţionali de nivel înalt, SRB se reuneşte, de regulă, sub presedinţia Secretarului General adjunct pentru probleme de infrastructură, logistică şi planificare pentru situaţii de urgenţă civilă, fiind însărcinat să studieze problemele legate de alocarea resurselor militare şi definirea priorităţilor în materie. La lucrările sale mai participă şi reprezentanţi ai Comitetului militar şi ai înalţilor comandanţi ai NATO, precum şi preşedinţii Comitetului pentru Bugetul Militar, Comitetului pentru infrastructură şi Comitetului pentru Efectivele Apărării ale NATO.

Primul raport anual prezentat de SRB, la sfârşitul lui 1994, expunea situaţia programelor de finanţare existente şi cererile de finanţare comună care ar putea fi formulate în viitor. Comentând acest raport, miniştrii Apărării din ţările membre NATO au reafirmat hotărârea lor de a furniza fondurile necesare pentru a satisface cerinţele esenţiale ale autorităţilor militare ale Alianţei, precum şi cele rezultate ca urmare a iniţiativelor luate în cadrul reuniunii la vârf din ianuarie 1994.

La reuniunea Consiliului în sesiune ministerială ce a avut loc în decembrie 1994, miniştrii Afacerilor Externe au dat instrucţiuni Consiliului în sesiune permanentă să facă o amplă analiză a administrării bugetelor, a structurii şi procedurilor menite să asigure că, programelor cu prioritate absolută, le-au fost asigurate resursele necesare.

 

MECANISMUL DE COOPERARE

În afara elementelor descrise anterior, cele care constituie fundamentul cooperării şi consultării între cele 16 ţări membre ale Alianţei Atlanticului de Nord, Consiliul de Cooperare Nord-Atlantic (NACC), creat în decembrie 1991, este însărcinat să supervizeze evoluţia dialogului, cooperării şi consultării între NATO şi partenerii săi din ţările Europei Centrale şi de Est şi ţările desprinse din fosta Uniune Sovietică. Evoluţia şi rolul NACC sunt prezentate în Capitolul I.

Cu ocazia celei de-a două reuniuni, din martie 1992, NACC a publicat primul său Program de lucru pentru dialog, parteneriat şi cooperare, care stabilea primii paşi ce urmau a fi făcuţi pe calea dezvoltării relaţiilor dintre ţările participante, şi detaliat principalele teme şi activităţi asupra cărora NACC îşi va concentra eforturile. Acest Program a constituit baza activităţilor ulterioare ale NACC. Programul de lucru convenit pentru dialog, parteneriat şi cooperare este acum stabilit la fiecare doi ani, incluzând temele care trebuie abordate şi activităţile ce trebuie desfăşurate în diferite domenii (probleme politice şi probleme legate de securitate, consultări asupra planificării politice naţionale; menţinerea păcii; probleme legate de planificarea apărării şi probleme militare; probleme economice; probleme legate de apărare şi securitate, probleme ştiinţifice şi de mediu; planuri pentru situaţii de urgenţă civilă; ajutor umanitar; informare; controlul traficului aerian. Regula consensului, cea care se aplică în cazul luării de hotărâri în cadrul Alianţei, funcţionează şi în cazul activităţii NACC şi a altor organisme create pentru a face să avanseze procesul de cooperare între NATO şi ţările partenere. Programul de lucru al NACC este deci fondat pe un acord între toate ţările participante, acord la care s-a ajuns în urma consultărilor şi schimburilor de vederi avute în cadrul organismelor cu această menire.

În afara reuniunilor din cadrul NACC, sub auspiciile Consiliului Atlanticului de Nord în sesiune permanentă şi a organelor sale subordonate, mai au loc şi întâlniri regulate cu reprezentanţii ţărilor partenere de cooperare.

În timp ce autoritatea Consiliului Atlanticului de Nord derivă din relaţia contractuală stabilită prin Tratatul de la Washington între ţările membre NATO, Consiliul de Cooperare Nord-Atlantic este forumul de consultare şi cooperare între NATO şi partenerii săi pe probleme de politică şi securitate, creat pe baza propunerilor formulate în Declaraţia de la Roma, din noiembrie 1991.

Lansarea iniţiativei Parteneriatul pentru Pace (PFP), în ianuarie 1994, a adăugat o nouă dimensiune cooperării în cadrul NACC, permiţând dezvoltarea unei cooperări militare practice cu NATO, în funcţie de interesele şi posibilităţile fiecăreia dintre ţările ce au aderat la PFP. Programul vizează întărirea mijloacelor şi capacităţilor diferitelor ţări în domeniul menţinerii păcii, prin intermediul activităţilor comune de planificare şi instruire, ca şi prin exerciţii comune - şi, prin aceasta, se vizează ameliorarea interoperabilităţii între forţele armate ale ţărilor partenere şi cele ale NATO. Programul mai are ca obiect şi facilitarea transparenţei în procesul de elaborare a planurilor şi bugetelor de apărare naţionale, precum în exercitarea unui control democratic asupra forţelor armate. Parteneriatul pentru Pace este prezentat într-un mod în detaliat în Capitolul I.

Mecanismul de cooperare constituit pentru gestionare programului PFP cuprinde următoarele elemente: amenajarea de birouri în sediul NATO pentru a fi folosite de ofiţerii de legătură ai ţărilor partenere, constituirea unei Celule de coordonare a parteneriatului, cu sediul la Mons, în apropiere de SHAPE şi crearea unui Comitet director politico-militar al Parteneriatului pentru Pace (PMSC), care se reuneşte în diverse formule, fie cu unul sau altul dintre parteneri, în mod individual, fie cu toate ţările din NACC/PFP.

 

PRINCIPII ESENŢIALE DE FUNCŢIONARE

Principiile esenţiale de funcţionare a Alianţei implică o angajare politică asumată în comun şi o voinţă de cooperare practică între ţările membre a căror securitate comună este indivizibilă. În consecinţă, pentru a face faţă problemelor de securitate, ţările nu trebuie să se bazeze doar pe propriile eforturi sau resurse economice. Cu toate acestea, fiecare ţară îşi păstrează dreptul de a-şi îndeplini îndatoririle care-i revin faţă de propriul popor şi continuă să-şi asume responsabilitatea suverană a propriei apărării naţionale. Graţie efortului colectiv, Alianţa permite ţărilor membre să-şi dezvolte capacitatea de a atinge obiectivele naţionale esenţiale în domeniul securităţii. Sentimentul pe care-l au membrii Alianţei, cel de a beneficia de un nivel de securitate egal, indiferent de situaţie sau de deosebirile de potenţial militar, este un factor ce contribuie la stabilitatea lor globală.

Principiile şi modalităţile practice care au fost elaborate în cadrul Alianţei constituie baza cooperării din Consiliul de Cooperare Nord-Atlantic (NACC) şi a celei care există între membrii Alianţei şi ţările participante la Parteneriatul pentru pace.

 

LUAREA DE DECIZII ÎN COMUN

Prin luarea de decizii pe bază de consens şi de comun acord, membrii Alianţei păstrează experienţa şi poziţiile fiecărei ţări, utilizând, în acelaşi timp, mecanismele şi procedurile care, atunci când circumstanţele cer acest lucru, le permit să acţioneze în comun, în chip rapid şi decisiv. Graţie consultărilor şi schimburilor zilnice de informaţii, reprezentanţii naţionali pot, atunci când este nevoie, să se reunească în timp foarte scurt, având deja indicaţii asupra punctelor lor de vedere, în vederea adoptării de orientări comune. La nevoie, se vor face eforturi pentru a micşora divergenţele între ţări, astfel încât acţiunile comune să fie susţinute de întreaga autoritate a hotărârilor luate de ansamblul guvernelor din ţările membre. Aceste hotărâri sunt deci expresia voinţei comune a ţărilor de a le aplica în totalitate. Sunt hotărâri ce pot fi dificile din punct de vedere politic sau care cer implicarea unor resurse suplimentare pentru a le conferi forţă şi credibilitate.

Toate ţările membre NATO participă în mod plenar la cooperare politică din cadrul Alianţei şi sunt egal angajate şi respecte termenii Tratatului Atlanticului de Nord, mai ales în ce priveşte sprijinul reciproc enunţat în articolul 5 - respectiv, considerarea unui atac armat împotriva uneia sau mai multora dintre părţile semnatare drept un atac îndreptat împotriva tuturor -, simbol al indivizibilităţii securităţii lor.

Cu toate acestea, Alianţa s-a dezvoltat în aşa fel încât evoluţia nevoilor şi orientărilor ţărilor membre să poată fi luată în considerare în raport cu poziţia pe care ele o ocupă în cadrul Alianţei. Această supleţe se manifestă pe diferite căi. Câteodată este vorba, în principal, de diferenţe de procedură, care nu sunt greu de rezolvat. Islanda, spre exemplu, care nu deţine forţe armate, poate, dacă o doreşte, să fie reprezentată de un civil în cadrul organismelor militare ale NATO. În alte cazuri, diferenţele sunt mai profunde. Franţa, care rămâne parte integrantă a Alianţei Atlanticului de Nord şi a structurilor sale politice, s-a retras din structura militară integrată în anul 1966. Ea nu participă la lucrările Comitetului NATO pentru planificarea apărării, la cele ale Grupului pentru planificare nucleară sau ale Comitetului militar. Franţa are contacte regulate cu structura militară a NATO prin intermediul misiunii sale militare pe lângă Comitetul militar şi participă la activităţi concrete de cooperare în domeniul comunicţiilor, armamentelor, logisticii şi infrastructurii.

Spania, care a aderat la Alianţă în 1982, participă la lucrările Comitetului pentru planificarea apărării, la cele ale Grupului pentru planificare nucleară şi la cele ale Comitetului militar. Conform rezultatelor unui referendum naţional organizat în 1986, ea nu face parte din structura militară integrată a Alianţei, dar participă la planificarea apărării colective. Acorduri de coordonare militară permit forţelor armate spaniole să coopereze cu cele ale ţărilor aliate în scopuri şi misiuni specifice şi să contribuie la securitatea colectivă a ţărilor aliate, rămânând, în acelaşi timp, în afara structurii militare integrate.

Toate ţările NATO sunt membre de drept în Comitetul director politico-militar al Parteneriatului pentru Pace şi în alte grupuri legate de NACC şi de Programul PFP.

Între ţările membre NATO mai pot exista diferenţe datorită situaţiei lor geografice, militare sau constituţionale. Spre exemplu, participarea Norvegiei sau a Danemarcei la activităţile militare ale NATO trebuie să respecte legislaţia acestor ţări, care nu permite staţionarea de arme nucleare şi de forţe armate străine pe teritoriul lor naţional pe timp de pace. În alt context, convenţiile militare realizate la nivel regional permit intervenţia doar a forţelor armate ale ţărilor direct interesate sau apte de a participa în zona în care se desfăşoară evenimentele. Acesta este cazul, în mod special al forţelor armate furnizate de aceste ţări în cadrul Forţelor mobile a ACE şi al forţelor navale permanente prezentate în Capitolul III.

 

CONSULTAREA POLITICĂ

În cadrul unei Alianţe alcătuite din 16 state suverane şi indenendente formularea şi aplicarea politicii nu poate fi realizată decât dacă fiecare dintre guvernele membre este perfect informat asupra politicii generale şi a intenţiilor celorlalţi şi a principiilor ce le-au inspirat. Iată de ce consultările politice trebuie să aibă loc în mod regulat, de preferinţă în stadiul deliberărilor, înainte ca ţările să ia o hotărâre pe plan naţional.

Consultarea politică în cadrul NATO a căpătat un caracter sistematic încă de la prima reuniune a Consiliului, în septembrie 1949, la puţin timp după intrarea în vigoare a Tratatului Atlanticului de Nord. De atunci, acest mecanism a fost întărit şi adaptat noilor situaţii. Consiliul rămâne principalul cadru de consultare politică. Reuniunile sale sunt ţinute cu un minimum de formalism, iar discuţiile sunt clare şi directe. Deoarece Secretarul General prezidează aceste reuniuni, rolul său este esenţial în dezbateri, fiind principalul purtător de cuvânt al acestui organism, atât în relaţiile sale cu diferite guveme, cât şi în faţa opiniei publice.

Consultări regulate mai au loc şi în cadrul altor organisme a căror autoritate derivă din cea a Consiliului: Comitetul politic la nivel înalt şi la alte niveluri, grupurile de experţi regionali, grupurile politice de lucru ad-hoc, Grupurile consultative de politică atlantică şi alte comitete speciale au, toate, un rol direct în favorizarea consultării politice între guvernele din ţările membre. Asemenea Consiliului, şi aceste instanţe sunt ajutate în activitatea lor de Statul Major Internaţional, răspunzător în faţa Secretarului General al NATO, iar prin Statul Major Militar Internaţional, responsabil în faţa Directorului acestuia şi, prin intermediul său, responsabil de susţinerea activităţilor Comitetului militar.

Consultarea politică între membrii Alianţei nu se referă doar la evenimentele ce au loc în interiorul zonei acoperite de Tratatul NATO, căci unele evenimente care au loc în exteriorul acestei zone pot avea repercusiuni pentru Alianţă şi constituie deci, în mod firesc, obiect de consultări. Mecanismul consultativ al Alianţei este operativ în mod permanent şi pe deplin folosit de ţările membre în asemenea cazuri.

În situaţii de acest gen, NATO poate să nu fie direct implicat. Cu toate acestea, datorită unei practici îndelungate a consultărilor şi elaborării unei formule de reacţie colectivă la evenimentele politice care afectează interesele lor comun ţările membre sunt în măsură ca, în caz de necesitate, să se bazeze pe proceduri comune, pe planuri de cooperare în materie de apărare şi pe o infrastructură comună. Consultarea le permite să determine rapid domeniile în care o acţiune coordonată ar putea fi întreprinsă în interesul securităţii şi stabilităţii.

Consultările nu se limitează doar la chestiuni politice. Consultări largi s-au desfăşurat şi pe alte probleme. Ele au caracter continuu şi pot fi informale sau formale şi se defăşoară fără întârziere, cu minimum de inconveniente datorită faptului că toate cele 16 delegaţii naţionale se află reunite în sediul NATO. În caz de nevoie, reprezentanţii tuturor guvernelor interesate pot fi convocaţi rapid pentru dezbateri intensive asupra unor probleme care sunt de importanţă sau o urgenţă deosebite.

Consultările în cadrul Alianţei au mai multe faţete. La nivelul cel mai de jos, este vorba despre un simplu schimb de informaţii sau de păreri. La un alt nivel, ele consistă în comunicarea măsurilor sau hotărârilor pe care guvernele le-a adoptat deja sau care sunt iminente, şi care vor avea incidenţă directă sau indirectă asupra intereselor Aliaţilor. Ele pot avea şi forma unor notificări prealabile a măsurilor sau hotărârilor care vor fi ulterior luate de guverne, în scopul obţinerii acordului sau a cunoaşterii observaţiilor altor ţări. Ele mai pot include dezbateri vizând stabilirea unui consens asupra dispoziţiilor sau măsurilor ce trebuie luate în paralel. În sfârşit, ele sunt destinate a permite ţărilor membre să cadă de acord asupra hotărârilor colective sau acţiunilor de ansamblu ale Alianţei.

Consultări pe probleme politice mai au loc, în mod regulat, şi în cadrul Consiliului de Cooperare Nord-Atlantic (NALC) şi cu prilejul reuniunilor Consiliului Atlanticului de Nord şi ale Comitetului politic, la diferite niveluri, cu partenerii de cooperare. Pe de altă parte, invitaţia la Parteneriatul pentru Pace, semnată de şefii de stat şi de guven din NATO, precum şi Documentul cadru al Parteneriatului pentru Pace, semnat de ţările participante la programul PFP, prevăd consultări între NATO şi oricare dintre participanţii activi la Parteneriat care ar percepe o ameninţare directă împotriva integrităţii sale teritoriale, a independenţei sale politice sau a securităţii sale.

GESTIONAREA CRIZELOR

Este evident faptul că o consultare între ţările membre NATO capătă o importanţă cu totul deosebită în momentele de tensiuni şi crize. În asemenea circumstanţe, luarea rapidă a unor hotărâri pe bază de consens în ce priveşte măsurile ce trebuie întreprinse în domeniile politic, militar şi de urgenţă civilă depinde de consultarea continuă şi oportună dintre guvemele membre.

Această consultare intensivă se desfăşoară mai ales în cadrul Consiliului şi al Comitetului pentru planificarea apărării, asistate, în funcţie de circumstanţe, de Comitetul militar, Comitetul politic şi de alte comitete. Metodele şi procedurile urmate reprezintă aranjamentele Alianţei pentru gestionarea crizelor. Mijloacele materiale pe care le necesită acest proces şi, mai ales, sistemul de telecomunicaţii sunt furnizate de centrul de criză al NATO, care funcţionează 24 de ore din 24. La intervale regulate, sunt organizate exerciţii - la care sunt asociate ţările şi Înalţii Comandanţi din NATO -, ocazie de a testa şi de a perfecţiona modalităţile de gestionare a crizelor. Comitetul de operaţii şi exerciţii al Consiliului este cel care coordonează aranjamentele, modalităţile şi mijloacele folosite pentru gestionarea crizelor, precum şi pregătirea şi desfăşurarea exerciţiilor organizate în acest domeniu.

Gestionarea crizelor este unul dintre domeniile de activitate convenite că figurează, ca problemă legată de planificarea apărării şi de chestiuni militare, în programul anual de lucru at NACC, şi este inclusă şi în programele individuale de parteneriat, care sunt puse la punct de NATO şi ţările partenere în cadrul iniţiativei Parteneriatului pentru pace.

Activităţile din acest domeniu cuprind stagii de cursuri de gestionare a crizelor, mese rotunde şi conferinţe, precum şi exerciţii comune.

 

DIMENSIUNEA DE APĂRARE

Planificarea apărării NATO se bazează pe principiile ce formează esenţa ideii de securitate colectivă în ansamblul său: solidaritatea politică între ţările membre, promovarea colaborării şi legăturilor strânse, în toate domeniile unde această colaborare este utilă intereselor comune şi individuale, împărţirea rolurilor şi responsabilităţilor şi recunoaşterea angajamentelor reciproce, hotărârea comună de a menţine suficiente forţe armate pentru a susţine strategia Alianţei.

În noul context politic şi strategic din Europa, succesul Alianţei în asigurarea păcii şi prevenirea războiului depinde, mai mult ca oricând în trecut, de eficienţa diplomaţiei preventive şi de reuşita gestionării crizelor ce afectează securitatea. Aspectele politice, economice, sociale şi de mediu ale securităţii şi stabilităţii capătă deci o importanţă crescândă. Dar dimensiunea de apărare rămâne totuşi indispensabilă. Forţele armate ale Alianţei, al căror rol este prezentat mai detaliat în Capitolul III, contribuie mai ales la menţinerea stabilităţii şi echilibrului în Europa, precum şi la gestionarea crizelor. În consecinţă, existenţa unui potenţial militar suficient şi voinţa clar afirmată de a acţiona în mod colectiv pentru a asigura apărarea comună rămân esenţiale pentru a atinge obiectivele Alianţei în materie de securitate. În ultima instanţă, acest potenţial, asociat cu solidaritatea politică, vizează prevenirea oricărei tentative de constrângere sau de intimidare şi impunerea ideii că nici o agresiune militară împotriva Alianţei nu va avea vreo şansă de succes, garantând astfel securitatea şi integritatea teritorială a ţărilor membre.

Ţările din NATO îşi păstrează întreaga suveranitate şi totala libertate de acţiune pentru a determina importanţa şi natura contribuţiei lor la apărarea comună. Caracteristicile structurii de apărare a NATO necesită totuşi din partea guvernelor să ţină seama, în deciziile lor, de nevoile globale ale Alianţei. În consecinţă, ele urmează procedurile convenite de planificarea apărării, care prevăd metoda şi mecanismele de stabilire a forţelor necesare intereselor Alianţei în întregul ei. Planificarea ţine cont de numeroşi factori cantitativi şi calitativi, incluzând situaţiile politice în schimbare, evaluările făcute de comandanţii militari ai NATO privind forţele armate de care au nevoie pentru a-şi îndeplini misiunile, de progresele ştiinţifice şi tehnologice, de importanţa unei împărţiri echitabile a sarcinilor, de riscurile şi de responsabilităţile în cadrul Alianţei, precum şi de capacităţile economice şi financiare ale fiecărei ţări. Acest proces le oferă membrilor garanţia că toate elementele pertinente sunt analizate în comun, în scopul folosirii optime a resurselor naţionale disponibile pentru apărare.

Un schimb anual de informaţii asupra planurilor fiecărei ţări asigură o strânsă coordonare între serviciile Statului Major internaţional şi Statul Major militar internaţional, autorităţile militare ale NATO şi guvernele ţărilor membre. Acesta permite compararea intenţiilor fiecărei ţări cu nevoile de ansamblu ale NATO şi, la nevoie, adaptarea lor în funcţie de noile directive politice ministeriale, în funcţie de exigenţele impuse de modernizarea şi de schimbările ce afectează rolul şi responsabilitatea forţelor armate. Toate aceste aspecte sunt studiate în permanenţă şi fac obiectul unui examen critic, efectuat în fiecare etapă a elaborării planurilor de apărare.

Procesul de elaborare a planurilor de apărare are ca punct de plecare Conceptul strategic aprobat, cel în care se expun, în termeni generali, obiectivele Alianţei şi mijloacele ce permit atingerea lor. La fiecare doi ani, miniştrii Apărării dau o directivă mai detaliată, pe baza căreia sunt stabilite obiectivele de planificare specifice pentru forţele armate ale ţărilor membre. Este vorba despre aşa-numitele “obiective ale forţelor armate” care, în general, sunt valabile pentru o perioadă de şase ani dar, câteodată, merg şi dincolo de acest termen. Ca şi în cazul Directivei miniştrilor Apărării, şi ele sunt actualizate la fiecare doi ani. În afară de aceasta, planurile de apărare aliate sunt examinate în fiecare an, iar miniştrii Apărării dau instrucţiuni în acest domeniu. Examinarea anuală a apărării este destinată evaluării contribuţiei ţărilor membre la apărarea comună, în funcţie de capacităţile lor individuale, de problemele cu care se confruntă şi de obiectivele militare destinate lor. Acest proces este finalizat prin elaborarea unui plan al forţelor armate comune ale NATO, baza planurilor de apărare ale Organizaţiei pentru o perioadă de cinci ani.

Astfel, la reuniunea lor din decembrie 1994, miniştrii Apărării din ţările membre ale NATO au procedat la examinarea anuală a forţelor convenţionale şi nucleare ale Alianţei, mai ales a planurilor de apărare naţională pentru perioadă 1995-1999, şi dincolo de această dată, adoptând un plan de forţe armate pentru o perioadă de cinci ani.

 

POLITICA NUCLEARĂ

Pentru ca politica nucleară a Alianţei să fie credibilă şi pentru a fi demonstrate soliditatea Alianţei şi voinţa sa comună de a preveni războiul, trebuie ca Aliaţii europeni implicaţi în planificarea apărării colective să participe plenar la misiunile nucleare. Forţele nucleare substrategice staţionate în Europa şi afectate NATO constituie o legătură politică şi militară esenţială între membrii europeni şi cei nord-americani ai Alianţei. Din momentul eliminării artileriei nucleare şi a rachetelor nucleare sol-sol cu rază mică de acţiune, aceste forţe nu mai sunt compuse decât din avioane cu dublă capacitate de acţiune (DCA).

Miniştrii Apărării din ţările membre, care fac parte din Comitetul pentru planificarea apărării al NATO, se reunesc în fiecare an, la intervale regulate, în cadrul Grupului pentru planuri nucleare (NPG), pentru a analiza chestiunile legate de forţele nucleare. Aceste discuţii privesc probleme de dislocare, siguranţă, securitate şi fiabilitate a armelor nucleare, telecomunicaţii, mijloace de comandă şi control, controlul armelor nucleare şi o problematică mai largă, de interes comun, aşa cum ar fi proliferarea nucleară. Politica nucleară a Alianţei rămane în studiu şi deciziile pentru modificarea sau adaptarea ei în funcţie de noile schimbări sunt luate în comun, ca şi actualizarea şi ajustarea procedurilor de planificare şi de consultare, acest context, cu ocazia reuniunii ministeriale din decembrie 1994 a Grupurilor pentru planificare nucleară, miniştrii Apărării au audiat un expozeu al Statelor Unite asupra rezultatului examinării dispozitivului lor nuclear, alcătuit prin consultări cu Alianţa, şi au primit cu satisfacţie reafirmarea angajamentului nuclear al Statelor Unite faţă de NATO.

Comitetul executiv al NPG este organul operaţional al Grupurilor; compus din membri ai delegaţiilor naţionale ale ţărilor care participă la NPG, acesta desfăşoară o activitate specializată în folosul reprezentanţilor permanenţi, al căror sediu se află la NATO. De obicei, se reuneşte săptămânal, iar dacă este nevoie şi mai des. NPG a creat şi alte grupuri ad-hoc, care depind direct de acesta: Grupul la nivel înalt (HLG) şi Grupul la nivel înalt pentru protecţia armamentelor (SLWPG). Aceste grupuri, prezidate de Statele Unite şi alcătuite din experţi naţionali delegaţi de autorităţile ţărilor lor, se întâlnesc de mai multe ori pe an pentru a examina diferitele aspecte ale politicii şi planificării NATO în domeniul nuclear, precum şi probleme legate de siguranţa şi securitatea armelor nucleare.

 

COOPERAREA ECONOMICĂ

Cooperarea economică în cadrul Alianţei se bazează pe articolul 2 al Tratatului Atlanticului de Nord, care stipulează că părţile, vor face eforturi pentru a elimina orice contradicţie în politicile lor economice internaţionale şi vor încuraja colaborarea economică între fiecare dintre ele sau în ansamblul lor. Comitetul economic al NATO, creat pentru a favoriza cooperarea în acest domeniu, este singurul organism al Alianţei care se ocupă exclusiv de consultările pe probleme economice, având o influenţă directă asupra politicii de securitate. Analizele şi evaluările comune asupra problemelor economice legate de securitate constituie elemente esenţiale ale coordonării planurilor de apărare ale Alianţei. Ele privesc: chestiuni cum ar fi compararea cheltuielilor militare, evoluţia industriei de apărare, resursele disponibile pentru aplicarea planurilor de apărare, schimburile comerciale în sectorul echipamentelor de apărare în cadrul Alianţei, precum şi cooperarea şi ajutorul economic între ţările membre.

Cooperarea economică în cadrul Alianţei se bazează pe premisa conform căreia cooperarea politică şi conflictul econornic sunt două lucruri ireconciliabile. În consecinţă, ţările membre trebuie să se angajeze să lucreze cu bună-credinţă împreună, atât în domeniul economic, cât şi în cel politic, şi să fie disponibile pentru consultări asupra unor subiecte de interes colectiv, pe deplin conştiente de interesul lor comun.

Ţările membre recunosc că scopurile şi principiile conţiute în articolul 2 sunt, în multe privinţe, respectate şi puse în aplicare de către alte organizaţii şi organisme internaţionale ce se ocupă, în primul rând, de cooperarea economică. NATO trebuie deci să evite dublarea inutilă a activităţilor deja efectuate în alte zone şi să întărească procesul de consultare între membrii săi, de fiecare dată când se ridică probleme economice ce prezintă un interes deosebit pentru Alianţa şi, mai ales, atunci când ele au implicaţii în domeniul politic sau de apărare. În consecinţă, Alianţa lucrează ca un forum în care pot fi examinate aspecte diferite dar interdependente, ale problematicii politice, militare şi economice. Ea furnizează şi mijlocul de a demara acţiuni specifice în domeniul economic, pentru salvgardarea intereselor comune ale Alianţei. Recunoscând faptul că securitatea Alianţei depinde atât de stabilitatea şi prosperitatea economică a tuturor membrilor săi, cât şi de coeziunea politică şi disuasiunea militară, Consiliul a comandat, în anii şaptezeci, studii privind, spre exemplu, problemele economice specifice ale Greciei, Portugaliei şi Turciei. Acestea s-au finalizat prin acţiuni desfăşurate de guvernele ţărilor NATO pentru a ajuta pe membrii mai puţin prosperi ai Alianţei, prin intermediul unor programe de ajutor foarte ample, puse în aplicare, în cea mai mare parte, de alte organizaţii, cum ar fi Organizaţia de Cooperare şi Dezvoltare Economică (OCED). Se continuă studierea amănunţită a greutăţilor şi perspectivelor economice din fiecare dintre aceste ţări.

Interesele globale ale Alianţei în materie de securitate, securitatea colectivă pot fi afectate de foarte mulţi factori de ordin economic, rnai ales de conversia industriei de apărare pentru producţia de bunuri civile, de gestionarea cheltuielilor şi bugetelor de apărare, performanţele industriale, problemele consumului, mişcările de populaţii şi relaţiile economice externe - în special în cazul ţărilor din Europa Centrală şi de Est şi al statelor independente formate în spaţiul fost sovietic. Analizele şi studiile comune asupra problemelor de acest gen sunt de mult timp luate în seamă în evaluările făcute de NATO asupra condiţiilor de securitate, care exercită o influenţă asupra planurilor coordonate de apărare. Li se acordă din ce în ce mai mult loc în analiza complexă a problematicii securităţii, cea făcută de Alianţă în urma schimbărilor spectaculoase produse în Europa.

Conform programului de activitate anual al NACC, activităţile desfaşurate în domeniul economic în spiritul cooperării, sub egida NATO, în cadrul NACC, sunt axate mai ales pe corelarea între cheltuielile pentru apărare şi căutarea de soluţii pentru problema conversiei în folosul industriei civile a unor capacităţi industriale ce fuseseră mai înainte afectate producţiei militare. Rezolvarea problemei conversiei capătă o importanţă capitală pentru procesul de reformă economică aflat în desfăşurare în numeroase ţări membre în NACC şi oferă diverse avantaje: ameliorarea nivelului de trai, diminuarea somajului, reducerea cheltuielilor militare şi deblocarea resurselor pentru folosirea lor la domeniul civil.

Cooperarea în domeniul conversiei industriilor de apărare a permis unor reprezentanţi guvernamentali, ai sectorului privat şi ai organizaţiilor internaţionale interesate să se întâlnească cu prilejul unor seminarii sau al altor reuniuni pentru a preciza natura sarcinii de îndeplinit, evaluarea perspectivelor, definirea rolului instanţelor guvernamentale şi studierea soluţiilor, legăturile cu domeniul securităţii, problemele financiare şi aspecte ale problematicii privind conversia umană (spre exemplu, redistribuirea şi formarea personalului).

Au mai fost luate şi alte măsuri, incluzând o informare mai completă, crearea de baze de date privind experţii în materie de conversie şi industriile din sectorul de apărare din ţările NATO şi din ţările partenere, interesate în stabilirea d acorduri de cooperare. Colocviul economic anual al NATO ţinut în iulie 1994, s-a centrat şi asupra unor probleme legate de privatizare şi conversie.

 

INFORMAREA PUBLICĂ

Recunoasterea de către opinia publică a realizărilor Alianţei şi a rolului pe care trebuie să-l menţină în perioada de după sfârşitul războiului rece pentru a fi capabilă să-şi îndeplinească misiunile sale fundamentale, în paralel cu dezvoltarea şi aprofundarea relaţiilor cu foştii săi adversari, cei cu care a stabilit un parteneriat bazat pe cooperare, dialog interese de securitate comune. Răspunderea pentru explicarea deciziilor luate de ţările membre în domeniul apărării şi a securităţii şi a rolului fiecăruia în cadrul Alianţei constituie o sarcină ce revine fiecărui guvern în parte. Alegerea metodelor ce trebuie adoptate şi a resurselor ce trebuie alocate pentru informarea opinia publică naţională asupra politicilor şi obiectivelor Alianţei constituie, de asemenea, prerogative al fiecărei ţări.

Rolul Biroului de informare şi de presă al NATO este acela de a fi complementar în raport cu activitatea de informare a opiniei publice desfăşurată de către diferitele ţări, constând în furnizarea ajutorului cerut şi în gestionarea relaţiilor zilnice ale Organizaţiei cu mass-media. Conform Programului de activitate al NACC, Biroul mai contribuie şi la o largă răspândire a informaţiilor despre NATO în ţările participante la Consiliul de cooperare Nord-Atlantic. Ambasadele ţărilor membre NATO servesc drept punct de contact, centre de informare despre NATO în ţările membre în NACC, deci contribuie la rândul lor la această activitate.

Pentru a răspunde acestor nevoi, Biroul de informare şi presă realizează materiale informative, publicaţii periodice sau permanente, casete video şi fotografii, organizează expoziţii. Coordonează un vast program de vizite, care aduc în fiecare an în sediul NATO peste douăzeci de mii de persoane în vederea unor expuneri sau dezbateri cu experţi ai Statului Major internaţional, ai Statului Major militar internaţional şi din delegaţiile naţionale, privind aspecte ale activităţii şi politicilor Alianţei. În sediul NATO sau în alte incinte sunt organizate conferinţe şi seminarii pe teme legate de problematica securităţii, la care participă frecvent specialişti în domeniul securităţii, parlamentari, ziarişti, autorităţi în domeniul religios, sindicalişti, universitari, studenţi sau asociaţii de tineret.

Biroul de informare şi presă patronează două tipuri de programe de burse de cercetare: primul, care există din 1956, permite atribuirea de burse unor studenţi la nivel postuniversitar şi altor cetăţeni cu pregătire superioară din ţările membre, pentru încurajarea studiilor şi cercetărilor pe probleme interesând Alianţa; cel de-al doilea, creat în 1989, alocă burse pentru cetăţenii din ţările Europei Centrale şi de Est pentru studiul instituţiilor democratice din ţările occidentale.

Menţinerea relaţiilor zilnice cu mass-media este asigurată de Serviciul de presă şi media, care este însărcinat să transmită ziariştilor declaraţiile politice şi comunicatele oficiale, să organizeze interviuri cu Secretarul General şi alţi înalţi responsabili ai Organizaţiei, să răspundă cererilor formulate de media şi să organizeze vizite în folosul acestora.

În domeniul informării, Programul de activitate pe 1994/1995 al NACC pentru dialog, parteneniat şi cooperare prevede organizarea unor reuniuni comune, difuzarea de informaţii pe canalele diplomatice şi prin intermediul ambasadelor ţărilor membre ale Alianţei, precum şi prin reţeaua electronică (poştă electronică), organizarea de vizite în grup la NATO, susţinerea participării unor experţi la seminarii în ţările aliate, copatronarea organizării unor seminarii în ţările din Europa Centrală şi de Est, turnee de conferinţe, burse pentru studierea instituţiilor democratice şi difuzarea mai largă a documentaţiei şi publicaţiilor NATO în limbile ţărilor partenere de cooperare.

Mai multe organizaţii nonguvernamentale susţin activitatea NATO şi joacă un rol important, adesea de natură didactică, pentru difuzarea de informaţii privind obiectivele şi orientările Alianţei. Biroul de informare şi presă al NATO le oferă tot concursul necesar. Este vorba, mai ales, de comitete sau asociaţii atlantice naţionale, precum şi de mai multe alte organisme naţionale şi internaţionale, cum ar fi Adunarea Atlanticului de Nord, care reuneşte parlamentari din ţările membre, şi Confederaţia interaliată a ofiţerilor de rezervă, în care sunt reprezentate 12 ţări membre. În Capitolul V pot fi găsite informaţii mai detaliate asupra acestor organisme.

Un astfel de ajutor se extinde şi asupra organizaţiilor nonguvernamentale şi centrelor de informare din ţările membre ale NACC, mai ales în contextul programelor de vizite, conferinţe şi seminarii, activităţi editoriale.

 

PROGRAMUL DE INVESTIŢII PENTRU SECURITATE AL NATO (INFRASTRUCTURA COMUNĂ)

Pentru a asigura instruirea efectivă a forţelor armate şi a le pregăti spre a opera eficient, la nevoie, sunt necesare tot felul de dotări. Programul de investiţii pentru Securitate NATO permite o finanţare colectivă, prin intermediul tuturor ţărilor participante, a instalaţiilor şi facilităţilor solicitate de către principalii comandanţi ai NATO pentru nevoi de instruire şi operaţionale ale forţelor armate din subordine. Această finanţare se face în limitele convenite şi conform procedurilor agreate de NATO, pe baza aranjamentelor de repartizare a costurilor ce permit împărţirea, cât de echitabil posibil, a obligaţiilor şi avantajelor. Programul se referă la instalaţii şi facilităţi ca aeroporturi, sisteme de comunicaţii şi informare, cartiere generale, conducte şi depozite de carburanţi, instalaţii radar şi pentru navigaţie, instalaţii portuare, baze de lansare a rachetelor, depozite avansate şi facilităţi logistice necesare întăririlor, etc. Facilităţile utilizate doar de forţele naţionale sau părţile de instalaţii care nu răspund criteriilor de admisibilitate la finanţarea comună a NATO sunt finanţate de bugetele naţionale. Contractele pentru instalaţiile desemnate drept investiţii NATO sunt, în mod firesc, supuse procedurilor de ofertă prin licitaţie internaţională.

 

 

CAPITOLUL III

CARTIERUL GENERAL AL NATO

 

Cartierul General al NATO din Bruxelles este atât sediul politic al Alianţei, cât şi locul de dislocare permanentă a Consiliului Atlanticului de Nord. Aici se află birourile reprezentanţilor permanenţi şi ale delegaţiilor naţionale, al Secretarului General şi Secretariatului internaţional, al reprezentanţilor militari naţionali, ale Preşedintelui Comitetului militar şi ale Statului Major militar internaţional, precum şi ale unui număr de agenţii ale NATO.

În Cartierul General at NATO lucrează aproximativ 3750 de angajaţi permanenţi, 2150 aparţinând delegaţiilor naţionale, şi reprezentanţelor militare naţionale la NATO. Secretariatul internaţional numără aproximativ 1180 de salariaţi civili, iar Statul Major militar are 420 de membri dintre care 80 de civili. Începând cu 1994, un număr de reprezentanţi ai Partenerilor de cooperare dispun la rândul lor de birouri de legătură în Cartierul General al NATO.

 

REPREZENTANŢII PERMANENŢI ŞI DELEGAŢIILE NAŢIONALE

Fiecare ţară membră este reprezentată în Consiliul Atlanticului de Nord de un ambasador sau un reprezentant permanent, asistat de o delegaţie natională alcătuită din consilieri şi funcţionari care, în numele ţării lor, participă la diferitele comitete ale NATO. Prin multe dintre caracteristicile lor, delegaţiile naţionale seamănă cu nişte mici ambasade. Amplasarea lor în sediul NATO le permite să menţină un contact uşor şi rapid, pe căi oficiale sau nu, atât între ele, cât şi cu serviciile Secretariatului internaţional şi cu Statul Major militar al NATO.

 

SECRETARIATUL INTERNAŢIONAL

Activitatea Consiliului Atlanticului de Nord şi a comitetelor sale este susţinută de un Secretariat internaţional, personal, alcătuit din cetăţeni ai ţărilor membre, este fie recrutat în mod direct de Organizaţie, fie detaşat de guvernele respective pe perioade, în general, de trei până la patru ani. Membrii Secretariatului internaţional depind de Secretarul General şi se subordonează total intereselor Organizaţiei, pe toată durata mandatului lor.

Secretariatul internaţional are în compunere Biroul Secretarului General, cinci departamente operative, Biroul administrativ şi Biroul Inspectorului financiar. În fruntea fiecărui departament se găseşte un Secretar General adjunct care, de obicei, prezidează principalul comitet care analizează problemele aflate în competenţa sa. Graţie structurii lor pe direcţii şi servicii, departamentele sprijină acţiunile comitetelor în diferitele domenii de activitate, descrise în capitolele I şi II.

 

Secretarul General

Secretarul General este însărcinat să promoveze şi să conducă procesul de consultări şi de luare de decizii în cadrul Alianţei. Preşedinte al Consiliului Atlanticului de Nord, al Comitetului pentru planificarea apărării şi Comitetului pentru planificarea nucleară, este şi preşedinte de drept al altor înalte comitete. Secretarul General poate propune ca anumite teme să fie dezbătute în vederea unei decizii şi este abilitat să-şi folosească bunele oficii în caz de diferend între diferitele ţări membre. El este însărcinat cu conducerea Secretariatului internaţional şi este principalul purtător de cuvânt al Alianţei în relaţiile dintre guverne şi cu mass-media. Secretarul General delegat îl asistă pe Secretarul General în exerciţiul funcţiei sale şi îl înlocuieşte în caz de absenţă. Prezidează Grupul operativ la nivel înalt pentru controlul armamentelor convenţionale (HLTF), Grupul de lucru executiv, Comitetul NATO pentru apărare antiaeriană, Colegiul consultativ mixt, Comitetul mixt pe probleme de proliferare, precum şi un anumit număr de grupuri ad-hoc şi de lucru.

Secretarul General are sub control direct Cabinetul şi Biroul Secretarului General.

Cabinetul Secretarului General îl deserveşte pe acesta, precum şi pe locţiitorul Secretarului General, în toate activităţile lor. Personalul său cuprinde un consilier special pentru problemele Europei Centrale şi de Est. 

Biroul Secretarului General este alcătuit din Secretariatul executiv (ce cuprinde Serviciul de sisteme informatice şi Secţiunea Operaţii a Consiliului), din Biroul de informaţii şi presă şi din Biroul de securitate al NATO.

Secretariatul executiv are ca sarcină asigurarea bunei funcţionări a Consiliului, a NACC, a Comitetului pentru planificarea apărării şi a Grupului pentru planificare nucleară, precum şi a tuturor comitetelor şi grupurilor de lucru ce ţin de aceste organisme. Se ocupă şi de dispoziţiunile administrative privitoare la NACC şi la alte instanţe ce se reunesc în contextul NACC sau al PFP. Membrii Secretariatului executiv asigură munca de secretariat pentru diverse comitete şi furnizează Consiliului, şi unui anumit număr de comitete sprijinul necesar pentru activităţile lor. Ordinea de zi, procesele-verbale, rapoartele, prezentarea hotărârilor şi listele de măsuri de trebuie luate sunt redactate şi difuzate de secretarii acestor comitete, sub conducerea preşedinţilor acestora.

Secretarul executiv este şi Secretar al Consiliului, al Comitetului pentru planificarea apărării şi al Grupului pentru planificare nucleară. Pe lângă aceasta, este însărcinat să vegheze ca activitatea diferitelor departamente ale Secretariatului internaţional să se desfăşoare conform directivelor emise. În plus faţă de aceste funcţii, prin intermediul Secţiei Operaţii a Consiliului, Secretarul executiv coordonează la nivelul NATO înţelegerile şi procedurile de gestionare a crizelor, inclusiv antrenarea lor regulată în cadrul unor exerciţii; prin Serviciul de sisteme informatice, asigură necesarul de date procesate automat (ADP); pentru Secretariatul internaţional cât şi pentru Statul Major militar internaţional, precum şi serviciile de birotică pentru întreg Cartierul General al NATO. În numele Secretarului General, mai răspunde de centrul de criză al NATO (vezi paginile ce urmează) şi de controlul activităţilor acestuia. Directorul Statului Major militar internaţional, acţionând în numele Comitetului militar, este însărcinat să coordoneze activitatea zilnică a Centrului, împreună cu şeful acestuia.

Biroul de informare şi presă este compus dintr-un Serviciu de presă şi dintr-un Serviciu de informare, alcătuit dintr-o secţie de planificare şi producţie şi dintr-o secţie de relaţii externe. Directorul pentru informare şi presă prezidează reuniunile Comitetului pentru informare şi relaţii culturale, precum şi reuniunea anuală a responsabililor cu probleme de informare din cadrul Ministerelor Apărării. Directorul este ajutat de către un locţiitor, care este şi purtătorul de cuvânt oficial al Secretarului General şi al Organizaţiei, în relaţiile cu mass-media.

Serviciul de presă şi mass-media ia măsurile ce se impun pentru acreditarea ziariştilor, difuzează comunicatele de presă, precum şi declaraţiile şi discursurile Secretarului General; mai asigură şi un buletin cotidian de presă şi un serviciu de selecţie a articolelor pentru personalul din Cartierul General al NATO. Organizează întrevederile Secretarului General cu mass-media şi asigură asistenţa tehnică şi instalaţiile necesare retransrnisiilor radio sau de televiziune.

Biroul de informare şi presă ajută ţările membre şi facă mai bine cunoscute publicului, rolul şi politica NATO, printr-o varietate de programe şi activităţi. Sunt folosite, în acest scop, publicaţii periodice sau speciale, filme video, fotografii şi expoziţii, vizite de grup, conferinţe şi seminarii, precum şi burse de cercetare. Este dotat cu o bibliotecă şi un serviciu de documentare, precum şi cu o bibliotecă de mass-media.

Biroul menţine contacte apropiate cu autorităţile naţionale însărcinate cu problemele de informare şi cu organismele nonguvemamentale, organizând activităţi destinate prezentării, pentru opinia publică din fiecare dintre ţările membre, a obiectivelor şi realizărilor Alianţei. În plus, mai organizează sau contribuie la un anumit număr de activităţi multinaţionale la care participă cetăţeni din diferite ţări membre şi, împreună cu Partenerii de cooperare, are sarcina de a difuza informaţii care să facă astfel ca opinia publică din ţările reprezentate în Consiliul de Cooperare Nord-Atlantic să cunoască şi să înţeleagă mai bine ce înseamnă Alianţa.

Biroul pentru securitatea NATO coordonează, urmăreşte şi aplică politica pentru securitate a Alianţei. Directorul pentru securitate, cel care prezidează Consiliul pentru securitatea NATO, este principalul consilier al Secretarului General pentru problemele legate de securitate. El conduce Serviciul pentru securitate din Cartierul General al NATO şi răspunde de coordonarea securităţii în cadrul NATO.

Departamentul pentru probleme politice se află în subordinea Secretarului General adjunct pentru probleme politice, cel care prezidează Comitetul politic la toate nivelurile şi care este şi Preşedinte al Grupului politico-militar de nivel înalt pentru problemele proliferării. Acest departament cuprinde două direcţii:

Direcţia politică are următoarele sarcini:

(a) pregătirea dezbaterilor politice ale Consiliului şi a celor din Comitetul politic de rang înalt şi la nivel obişnuit, inclusiv reuniunile acestora cu ţările partenere din NACC şi PFP;

(b) redactarea de note şi rapoarte asupra problemelor politice în atenţia Secretarului General şi a Consiliului;

(c) legătura politică cu Delegaţlile ţărilor membre şi cu reprezentanţii Partenerilor de cooperare;

(d) pregătirea reuniunilor Consiliului de Cooperare Nord-Atlantic şi legătura diplomatică cu Partenerii de cooperare asupra problemelor de ordin politic sau legate de domeniul securităţii;

(e) legătura cu alte organizaţii internaţionale, guvernamentale sau nonguvemamentale; 

(f) elaborarea de poziţii şi/sau de propuneri comune în domeniul dezarmării şi al controlului armamentelor.

Activitatea zilnică a Direcţiei politice este desfaşurată de cele cinci secţii ale căror domenii de competenţă sunt: probleme legate de NATO, probleme multilaterale şi regionale; planificare politică; activităţi de cooperare şi de legătură cu ţările reprezentate în Consiliul de Cooperare Nord-Atlantic şi participante la programul Parteneriatului pentru Pace; dezarmare, controlul armamentelor şi cooperare pe probleme de securitate; coordonarea verificării şi punerii în aplicare a cooperării între Aliaţi şi partenerii lor.

Directorul Direcţiei Politice îndeplineşte funcţia de locţiitor al Secretariatului General adjunct pentru probleme politice şi de adjunct al Preşedintelui Comitetului politic la nivel înalt; este şi Preşedinte ad-interim al Comitetului politic.

Direcţia economică îndeplineşte un rol consultativ în privinţa chestiunilor economice care au, pentru NATO, consecinţe politice sau legate de domeniul apărării. Ea are însărcinarea Comitetului economic de a analiza tendinţele economice, precum şi aspectele economice ale securităţii; în cadrul planificării apărării NATO, pregăteşte evaluări economice ale ţărilor membre NATO, pentru comitetul de analiză a apărării; în sfârşit, menţine contacte cu organizaţiile economice internaţionale. Direcţia economică mai are ca sarcină şi stabilirea de contacte şi consultări în domeniul economic interesând Partenerii de cooperare, în sectoare precum conversia industriilor de apărare, cheltuielile de apărare şi alte probleme legate de raportul economie-securitate. Directorul Direcţiei economice este şi Preşedinte al Comitetului economic.

Departamentul planificare şi politica de apărare se află în subordinea Secretarului General adjunct pentru planificare şi politică de apărare. Acesta este Preşedintele Comitetului de analiză a apărării (instanţa superioară pe care NATO a însăcinat-o cu planificarea, apărării sub autoritatea DPC şi Vicepreşedinte al Grupului executiv de lucru. El mai supervizează şi activităţile Comitetului executiv al Grupului pentru planificare nucleară şi prezidează Grupul provizoriu de coordonare politică (PPCG). Departamentul mai sprijină şi Comitetul director politico-militar al Parteneriatului pentru Pace (PMSC) în coordonarea şi dezvoltarea activităţilor prevăzute în cadrul PFP. Departamentul este alcătuit din două direcţii:

Direcţia pentru planificarea forţelor armate, care este responsabilă cu problemele legate de politica de apărare şi este însărcinată cu pregătirea, în colaborare cu delegaţiile naţionale, a tuturor documentelor şi chestiunilor privind analiza apărării, inclusiv analiza programelor naţionale de apărare; în sarcina sa revin şi alte probleme de ordin politico-militar studiate de Comitetul pentru planificarea apărării; este răspunzătoare, din însărcinarea Grupului executiv de lucru, cu pregătirea studiilor privind aspectele generate şi particulare ale planificării şi ale politicii NATO de apărare; are în sarcină sprijinul ce trebuie oferit programului PFP şi dezvoltarea conceptului de forţe operative interarme multinaţionale; răspunde de ţinerea la zi a unei baze informatizate de date asupra forţelor NATO, precum şi de organizarea şi efectuarea unor studii cu caracter statistic necesare evaluării efortului de apărare făcut de NATO. Directorul planificării forţelor armate este Vicepreşedinte al Comitetului de analiză a apărării.

Direcţia pentru planificare nucleară are ca obiectiv coordonarea elaborării politicii NATO de apărare în domeniul nuclear, precum şi a lucrărilor Grupului pentru planificare nucleară. Directorul Direcţiei pentru planificare nucleară prezidează Comitetul executiv at NPG. Această direcţie are un rol important şi în activităţile Alianţei de gestionare a crizelor şi este responsabilă pentru numeroase aspecte ale activităţilor NATO în domeniul menţinerii păcii (vezi Capitolul I).

Departamentul pentru sprijinul apărării, care este în subordinea Secretarului General adjunct pentru sprijinul apărării, are următoarele sarcini:

(a) să-i consilieze pe: Secretarul General, Consiliul Atlanticului de Nord, Comitetul pentru planificarea apărării şi alte organisme NATO în toate problemele legate de cercetare, dezvoltare, producţie sau achiziţie de armamente, în domeniul aspectelor materiale ale sistemelor de apărare antiaeriană şi a sistemelor de comandă, de control şi telecomunicaţii 

(b) să recomande cea mai eficace folosire a resurselor Alianţei pentru echiparea forţelor sale militare.

Departamentul asigură legătura cu organizaţiile NATO de producţie şi logistică angajate în proiecte de cooperare în materie de echipamente, şi cu organismele militare NATO care se ocupă cu cercetarea în domeniul apărării şi cu problemele conexe acesteia. Departamentul, în limita responsabilităţilor şi competenţelor sale, ia parte la toate aspectele elaborării planurilor NATO de apărare.

Departamentul pentru sprijinul apărării are în compunere un Stat Major pentru politică şi trei direcţii:

Statul Major pentru politică şi coordonare;

Direcţia de planificare, programe şi cercetare în domeniul armamentelor;

Direcţia de comandă, control şi telecomunicaţii;

Direcţia sisteme de apărare antiaeriană. 

Reducerea forţelor armate

Schimbările în ce priveşte tăria şi nivelurile de pregătire ale forţelor NATO în timp de pace convenite în 1993, ca parte a trecerii la o nouă structură a forţelor, a dus la reducerea cu peste 25% a capacităţii generate prevăzute pentru timp de pace, faţă de nivelurile din 1990. Schimbările au inclus:

- o reducere cu 25% a numărului total de unităţi de luptă terestre ale Alianţei şi o diminuare cu peste 45% a efectivelor forţelor terestre ale NATO pe timp de pace în regiunea Centru, o proporţie importantă a nevoilor globale în forţe terestre fiind acoperită de unităţi mobilizabile;

- o reducere cu peste 10% a numărului de unităţi navale de luptă, inclusiv portavioane, crucişătoare, distrugătoare, fregate şi submarine, afectate pentru NATO şi desfăşurate în mod normal în zona sa de acoperire;

- o diminuare cu peste 25% a numărului de avioane de luptă afectate NATO şi staţionate în Europa, forţele aeriene din regiunile Centru şi Nord fiind reduse cu 45%, iar întăririle aeriene provenind din America de Nord cu 25%.

După 1993, Alianţa a întreprins o nouă analiză pentru a stabili capacităţile şi forţele de care are nevoie atât pentru a asigura apărarea colectivă, cât şi pentru a îndeplini noile funcţiuni şi misiuni, ţinând cont de evoluţia contextului politic şi strategic şi de riscurile cu care s-ar putea confrunta. Aceste activităţi s-au concretizat prin noi reduceri de forţe în anumite domenii.

 

Caracteristicile forţelor armate în noua structură

Evoluţia securităţii în Europa, cea care a deschis drumul spre importante reduceri ale dimensiunilor şi nivelului de pregătire a forţelor NATO, a dus şi la alte schimbări în întreţinerea şi organizarea forţelor armate. În noua structură, un număr mai mare din principalele forţe armate de apărare ale NATO sunt menţinute la un nivel de pregătire mai scăzut decât în trecut, în timp ce accentul este pus mai mult pe supleţe, mobilitate şi pe nevoia constantă de modernizare a forţelor armate. Rezervele mobilizabile şi capacitatea de întărire în ansamblul său sunt cele mai importante elemente. Reorganizarea forţelor armate în cadrul Structurii Militare Integrate de Comandament a NATO, descrisă în paginile ce urmează, reflectă aceste caracteristici, precum şi creşterea rolului forţelor multinaţionale.

 

Compunerea forţelor armate

În mare, forţele de care dispune NATO sunt clasate în trei categorii: forţele de reacţie imediată şi rapidă, principalele forţe de apărare şi forţele de întărire 10.

Forţele de reacţie sunt forţe terestre, aeriene şi navale polivalente şi extrem de mobile, care sunt menţinute la un nivel înalt de pregătire şi sunt disponibile în termen scurt, pentru a asigura o reacţie militară în caz de criză. Forţele de reacţie de care dispune Alianţa se compun din forţe de reacţie imediată şi din forţe de reacţie rapidă.

Forţele de reacţie imediată cuprind elemente terestre, aeriene şi navale. Forţa de reacţie imediată (terestră) (IRF(T)) va înlocui Forţa mobilă (terestră) din ACE (AMF(T)). Forţa de reacţie imediată (aeriană) (IRF(A)) va fi selecţionată şi desfăşurată pe baza unor escadrile aeriene cu pregătire ridicată, care sunt puse la dispoziţie de ţările membre. Forţele de reacţie imediată (navale) (IRF(M)) sunt alcătuite din:

- Forţa navală permanentă din Atlantic (STANAVFORLANT);

- Forţa navală permanentă din Mediterana (STANAVFORMED);

- Forţa navală permanentă din Canalul Mânecii (STANAVFORCHAN).

La rândul lor, forţele de reacţie rapidă au în compunere elemente terestre, aeriene şi navale. Grupurile de reacţie rapidă al ACE (ARRC) constituie componenta terestră. Componentele aeriene şi navale sunt selecţionate şi desfăşurate pe baza unităţilor cu grad înalt de pregătire care sunt puse la dispoziţie de ţările membre.

Principalele forţe de apărare sunt elementul major al noii structuri de forţe. Ele au în compunere forţe terestre, aeriene şi navale din armata activă mobilizabilă, capabile să asigure disuasiunea şi apărarea în faţa ameninţării cu forţa sau în caz de agresiune. Aceste forţe sunt alcătuite din unităţi multinaţionale şi naţionale cu niveluri variate de pregătire; unele dintre ele sunt menţinute la un nivel de pregătire ridicat şi pot fi folosite în gestionarea crizelor. Anumite forţe aeriene ale apărării principale au de îndeplinit un rol interregional de întărire. Există acurn patru unităţi multinaţionale ale apărării principale în regiunea Centru a NATO: un Corp germano-danez, un Corp germano-olandez si două corpuri germano-americane. În plus, a fost încheiat un acord pentru fixarea condiţiilor în care European Corp, alcătuit din unităţi din Belgia, Franţa, Germania, Luxemburg şi Spania, va fi pus la dispoziţia NATO în perioade de criză.

Forţele de întărire sunt alcătuite din alte forţe armate menţinute la diferite niveluri de pregătire şi de disponibilitate, care pot fi trimise ca întăriri într-o regiune sau o zonă maritimă oarecare a NATO, în scopuri de disuasiune, gestionare a crizelor sau de apărare.



10Conform prevederilor Conceptului strategic al Alianţei, forţele aliate trebuie să fie organizate astfel încât potenţialul lor militar să poată fi mărit, în caz de nevoie, prin întărirea, reconstituirea forţelor sau mobilizarea rezerviştilor. Forţele de rezervişti au deci un rol important în ansamblul structurii NATO de apărare şi, în caz de criză, ar trebui să ocupe poziţii şi să execute misiuni alături de forţele active. 

 

Disponibilitatea şi nivelul de pregătire a forţelor armate

Forţele de care dispune NATO sunt, în mare parte, forţele armate convenţionale ale ţărilor membre, care fac parte din structura militară integrată. În principal, ele sunt de două feluri: forţele care sunt plasate, în caz de necesitate, sub comanda sau sub controlul operativ ale unui înalt Comandant al NATO, la cerere, conform procedurilor specifice, sau într-o anumită perioadă, şi forţele armate pe care ţările membre au acceptat şi le pună sub comanda sau controlul operativ al unui înalt Comandant al NATO la o dată ulterioară.

Câţiva dintre termenii folosiţi anterior au o semnificaţie precisă. Spre exemplu, noţiunile de comandă şi de control se referă la natura autorităţii exercitate de către comandanţi asupra forţelor armate ce le sunt puse la dispoziţie. Folosite în contextul internaţional, aceste noţiuni nu au neapărat acelasi înţeles ca într-un cadru strict naţional. Prin punerea la dispoziţia NATO a forţelor militare, ţările membre pun la dispoziţie comanda sau controlul operativ diferit de comanda deplină ce priveşte totalitatea aspectelor operaţiunilor militare sau administrării acestor forţe. Aceste ultime aspecte ţin în continuare de responsabilitatea naţional şi rămân sub control naţional.

În general, pe timp de pace, cea mai mare parte a forţelor NATO rămân sub comanda naţională. Există totuşi nişte excepţii la această regulă, adică Statele Majore integrate ale diverselor cartiere generale ale NATO, elemente ale structură de apărare antiaeriană integrată, inclusiv Forţa aeropurtată de supraveghere îndepărtată şi de control (AWACS), anumite unităţi de telecomunicaţii, forţele navale permanente, precum şi alte elemente ale forţelor de reacţie ale Alianţei. Ele sun descrise mai jos, în cadul acestui capitol.

Modificările ulterioare privitoare la disponibilitatea şi nivelul de pregătire a forţelor militare NATO vor confirma natura strict defensivă a Alianţei. Ca şi în trecut, autorităţile politice ale Alianţei exercită un control riguros asupra desfăşurării şi folosirii forţelor armate ale NATO.

 

Structura integrată de comandă a NATO

Pe măsură ce NATO pune în aplicare noua structură de forţe, ea raţionalizează şi formele existente în ce priveşte comanda (vezi mai jos). Noua structură de comandă, stabilită în iulie 1994, se caracterizează, în principal, prin reducerea numărului de înalte Comandamente NATO, de la trei, la două: Comandamentul Suprem aliat din Europa şi Comandamentul Suprem aliat al Atlanticului. Comandamentul aliat al Canalului Mânecii (ACCHAN) fost dizolvat la 1 iunie 1994, iar responsabilităţile sale au fost preluate de Comandamentul Suprem aliat din Europa. Printre schimbări, mai putem cita reorganizarea a trei Înalte Comandamente subordonate Comandamentului Suprem aliat din Europa, care dispun acum de regiunile Sud, Centru şi Nord-Vest. Structura integrată de comandă rezultată din schimbările menţionate anterior se prezintă în felul următor: zona strategică definită de Tratatul Atlanticului de Nord se împarte în două Înalte Comandamente NATO (Europa şi Atlantic) şi un Grup regional de planificare (Canada şi Statele Unite).

Înalţii Comandanţi NATO sunt însărcinaţi cu elaborarea planurilor de apărare pentru regiunile respective, cu evaluarea necesarului de forţe, cu desfăşurarea şi antrenamentul forţelor plasate sub comanda sau controlul lor. Trebuie să supună Comitetului militar rapoartele şi recomandările lor privind forţele ce le-au fost afectate şi susţinerea lor logistică. Forţele plasate sub autoritatea lor îşi asumă funcţiuni distincte pentru garantarea securităţii şi integrităţii teritoriale a ţărilor membre pe timp de pace. În perioada de criză sau pe timp de război. Comitetul militar al NATO este cel care dă directivele din punct de vedere militar. Forţele sunt organizate în aşa fel încât ele să-şi poată îndeplini oricând misiunile, prin reacţii proporţionale şi rapide, la nivelul minimal necesar pentru a avea eficacitate şi credibilitate, conform obiectivelor globale ale conceptului strategic al NATO.

